“Ms. Marvel” Rekod Jumlah Penonton Terendah Berbanding Mana-Mana Siri Disney+ MCU Setakat Ini

Dua episod pertama Ms. Marvel kini distrim di Disney+ Hotstar, dan siri terbaru MCU itu berjaya mendapat sambutan hangat di kalangan pengkritik dengan memperoleh rating hampir sempurna Rotten Tomatoes iaitu sebanyak 95%.

Walaupun siri itu mendapat skor Rotten Tomatoes tertinggi berbanding mana-mana rancangan Marvel Studios/Disney+, penampilan aksi langsung sulung Kamala Khan nampak tidak begitu menarik perhatian pelanggan di AS.

Menurut data Samba TV, hanya 775 ribu isi rumah AS menonton tayangan perdana Ms. Marvel sepanjang lima hari pertamanya di Disney+. Mereka menyatakan bahawa episod pertama mendapat sambutan hangat dikalangan “Gen Z,” dengan penonton berumur 20-24 menonton “pada kadar tertinggi berbanding mana-mana rancangan MCU, dan ia juga menarik penonton yang lebih pelbagai dengan isi rumah Kulit Hitam, Hispanik dan Asia menonton di kadar yang lebih tinggi.”

Sebagai perbandingan, berikut adalah jumlah tontonan pada tayangan perdana sepanjang lima hari pertama untuk rancangan Marvel yang lain:

WandaVision: 1.6 juta
The Falcon and the Winter Soldier: 1.8 juta
Loki: 2.5 juta
Hawkeye: 1.5 juta
Moon Knight: 1.8 juta

The Falcon and the Winter Soldier:

775k US households watched the premiere of #MsMarvel. While less than other MCU series, it was a hit with #GenZ. Viewers age 20-24 watched at the highest rate of any MCU show, and it drew a more diverse audience with Black, Hispanic and Asian households watching at a higher rate. pic.twitter.com/Ugcvu7een8— Samba TV (@samba_tv) June 17, 2022

“Ms. Marvel ialah siri baharu dan asli yang memperkenalkan Kamala Khan, seorang remaja Muslim Amerika yang membesar di Jersey City,” menurut sinopsis yang dikemas kini.

“Seorang pengemar permainan video dan penulis fiksyen yang rakus, Kamala adalah peminat besar Super Hero dengan imaginasi yang terlampau besar – terutamanya terhadap Captain Marvel. Namun Kamala berasa dia seperti tidak sesuai berada di sekolah dan kadangkala di rumah – sehinggalah, dia mendapat kuasa super seperti wira yang disanjunginya. Kehidupan menjadi lebih baik dengan kuasa hebat, bukan?”

Iman Vellani membawa watak utama sebagai Kamala Khan aka Ms. Marvel, dan dia turut disertai Aramis Knight, Saagar Shaikh, Rish Shah, Zenobia Shroff, Mohan Kapur, Matt Lintz, Yasmeen Fletcher, Laith Nakli, Azhar Usman, Travina Springer, dan Nimra Bucha.


Pergi Ke Bulan Pada Krismas Ini dengan THE SILENT SEA, Dibintangi Gong Yoo & Bae Doona

Netflix telah mengesahkan bahawa siri thriller sci-fi The Silent Sea akan dilancarkan pada 24 Disember ini. Selain itu juga, poster penggoda yang baharu turut didedahkan kepada umum. Berlatarkan tahun 2075 apabila kehabisan sumber semula jadi telah memusnahkan Bumi, Siri Netflix ini menceritakan kisah pasukan elit yang dihantar dalam misi khas ke pangkalan penyelidikan terbengkalai di bulan.

The Silent Sea adalah sebuah siri yang berdasarkan filem pendek dengan nama yang sama dari pengarah Choi Hang-yong. Filem tersebut telah menerima banyak pujian di Festival Filem Pendek Mise-en-scène ke-13 pada tahun 2014.

Turut menyertai pasukan kreatif kisah penerokaan yang menarik ini ialah pelakon Jung Woo-sung, yang menjadi penerbit untuk siri ini, serta penulis Park Eun-kyo, yang menerima anugerah Lakon Layar Terbaik di Anugerah Pengkritik Filem Korea untuk siri Mother dan di Anugerah Blue Dragon untuk Crush and Blush.

Bintang-bintang besar — terdiri daripada Bae Doona, Gong Yoo, Lee Joon dan banyak lagi — memainkan peranan sebagai ahli pasukan elit yang mempertaruhkan nyawa mereka untuk menyelesaikan misi khas itu. Dengan sinergi dan ketegangan yang hebat yang mereka cipta, siri thriller sci-fi The Silent Sea bersedia untuk menjadi kemuncak utama bagi filem dan siri Korea pada tahun 2021.


Nick Castle Kembali Sebagai Michael Myers Dalam Sekuel Halloween Kills & Halloween Ends

Pelakon asal watak pembunuh Michael Myers, Nick Castle disahkan akan kembali memainkan peranan ikoniknya itu dalam dua filem sekuel Halloween berjudul Halloween Kills dan Halloween Ends.

Menurut laporan dari Joblo.Com, Castle akan berkongsi watak Michael Myers dengan seorang lagi pelakon iaitu James Jude Courtney. Sepanjang perjalanan cerita filem Halloween (2018), watak Michael Myers dilakonkan sepenuhnya oleh James Jude Courtney, manakala Castle turut membuat penampilan sebagai Myers ketika babak ditingkap dan turut menyumbang bunyi nafas untuk watak pembunuh tersebut.

Dijangkakan, dalam filem sekuel akan datang Castle akan memainkan peranannya dalam beberapa babak dan watak Myers akan dilakonkan sepenuhnya oleh Courtney sepertimana mereka lakukan dalam filem Halloween sebelum ini.

You can't kill the boogeyman. Just heard the news. I'm coming back. pic.twitter.com/DXFsritGQB
— Nick Castle OG Shape (@ncastlez) July 25, 2019

Semasa konvensyen Comic-Con yang lalu, Universal Pictures telah mengumumkan dua filem sekuel Halloween akan dihasilkan secara berturut-turut. Filem pertama berjudul Halloween Kills akan mula ditayangkan keapda penonton mulai 16 Oktober 2020 manakala filem kedua berjudul Halloween Ends akan ditayangkan setahun selepas itu iaitu pada 15 Oktober 2021.

Pihak studio juga turut mengesahkan Jamie Lee Curtis akan kembali membawakan wataknya sebagai Laurie Strode dan pembunuh utama francais ini iaitu Michael Myers akan kembali memburu mangsa-mangsanya.

Judy Greer dan Andi Matichak juga dijangka akan kembali membawakan peranan mereka sebagai anak dan cucu kepada karakter Laurie. Pengarah David Gordon Green dan penulis skrip filem Firestarter, Scott Teems akan bekerjasama dalam pembikian filem akan datang. Pencipta karakter Halloween, John Carpenter akan kembali sebagai komposer dan penerbit eksekutif


Hanyut Official Trailer

Tarikh Tayangan: 24 November 2016
Genre: Pengembaraan
Pengarah: U-Wei Haji Saari
Penulis Skrip: U-Wei Haji Saari
Pelakon: Peter O’Brien, Diana Danielle, Sofia Jane, Adi Putra
Syarikat Produksi: Tanah Licin Sdn.Bhd.

Hanyut adalah filem Malaysia bergenre pengembaran arahan U-Wei Haji Saari dan ditulis oleh individu yang sama. Filem ini dibuat berdasarkan dari Novel yang ditulis Joseph Conrad yang berjudul Almayer’s Folly.

Filem ini dibintangi pelakon seperti Peter O’Brien, Diana Danielle, Sofia Jane dan Adi Putra. Ianya sepatut ditayangkan beberapa tahun yang lalu selepas selesai pengambarannya pada tahun 2012. Namun ditangguhkan kerana beberapa masalah terutamanya kekurangan dana untuk promosi.

Walaubagaimana pun, filem Hanyut dapat ditayangkan di 150 pawagam di Indonesia dengan tajuk filem Gunung Emas Almayer dan telah mendapat rating sebanyak 8.1/10 di laman kritik filem IMDb.

Filem Hanyut ini akan ditayangkan di seluruh pawagam tanah air pada 24 November 2016.

Pengambaran filem ini dilakukan di  Kuala Lipis dan Pekan Pahang dengan kos pengambaran sebanyak RM18 juta.

Hanyut berkisahkan seorang pedangang berbangsa Belanda bernama Almayer yang cuba untuk hidup di bumi Malaysia pada kurun ke-19. Dia menyimpan hasrat untuk mencari Gunung Emas yang menjadi legenda pada masa itu. Namun hasratnya dan diganggu oleh isterinya, penjajah British, pedangang arab, penduduk tempatan dan kisah cinta anaknya terhadap putera Melayu pada masa itu.


Sekuel Spider-Verse Mungkin Menampilkan Spider-Man Jepun

Hujung minggu yang lalu, Sony Pictures telah mengumumkan sekuel filem animasi Spider-Man: Into the Spider-Verse; pengumuman tersebut telah membuatkan peminat teruja, lebih-lebih lagi mereka ingin mengentahui versi Spider-Man seterusnya.

Terbaru, laporan dari laman Comingsoon.net mendedahkan bahawa, Spider-Man versi Jepun mungkin akan menjadi salah satu Spider-Man dalam filem sekuel akan datang. Ini berdasarkan tawaran yang dibuat pencipta filem animasi Kubo and the Two Strings, Shannon Tindle kepada penerbit Phil Lord dan Chris Miller di laman Twitter.

Tindle dikatakan sanggup membuat rekabentuk karakter Takuya Yamashiro a.k.a Japanese Spider-Man untuk animasi sekuel akan datang. Lord kemudiannya membalas ‘tweet’ Tindle dengan mengatakan mereka telah miliki reka bentuk karakter tersebut. Ini menandakan, Spider-Man Jepun itu mungkin akan menjadi sebahagian daripada keluarga Spider-Man dalam filem Into the Spider-Verse 2.

Dear @philiplord, @chrizmillr, @JDS_247 and @shinypinkbottle,
Now that you’ve announced Spidey 2, IF, through some miracle of miracles, Japanese Spider-Man is written into the film, I will happily design him for you.
Sincerely,
Shannon pic.twitter.com/2jd7FfPr7Z
— Shannon Tindle (@ShannonTindle_1) November 5, 2019

Spider-Man: Into the Spider-Verse yang telah ditayangkan pada tahun lepas telah berjaya menerima pengiktrifan Oscar dengan mengondol anugerah Filem Animasi Terbaik. Disamping itu juga, filem animasi arahan Bob Persichetti, Peter Ramsey, dan Rodney Rothman ini turut sukses dipentas box office apabila berjaya meraih $350 juta dolar seluruh dunia.

Filem animasi ini memperkenalkan Miles Morales sebagai generasi baru Spider-Man. Ia dibintangi pelakon Shameik Moore yang membawa suara Miles. Dia turut disertai Liev Schreiber sebagai Kingpin, Mahershala Ali sebagai Aaron, pakcik kepada Miles, Brian Tyree Henry sebagai ayah Miles, Jefferson, Luna Lauren Velez sebagi Rio, Lily Tomlin sebagai Aunt May serta Hailee Steinfeld sebagai Spider-Gwen, Jake Johnson sebagai Peter Parker, Kimiko Glenn sebagai SP//dr aka Peni Parker;  John Mulaney sebagai Spider-Ham; dan Nicolas Cage sebagai Spider-Man Noir.

Skrip filem pertama ditulis oleh Phil Lord dan diterbitkan secara bersama oleh Avi Arad, Amy Pascal, Christoper Miller dan Christina Steinberg.

Spider-Man: Into the Spider-Verse 2 akan menemui penonton pada 8 April 2022.


A Quiet Place Review

Kisah tentang sebuah keluarga atau sekumpulan individu yang cuba untuk terus dihidup di zaman yang penuh dengan bahaya seringkali dijadikan idea oleh para pembikin filem terutamanya di Hollywood dalam menghasilkan sebuah filem. Bagaimanapun, jika anda lihat senarai filem bertemakan zaman ‘post apocalypse’ dan dystopia, boleh dikatakan banyak filem-filem yang mengisahkan tentang keluarga atau kumpulan manusia yang cuba ‘survive’ pada zaman tersebut telah dihasilkan.

Jadi untuk mengelakkan ia menjadi filem kitar semula or tipikal, pembikin filem perlu bijak untuk mengolah dan mengembangkan idea tersebut agar filem yang bakal dihasilkan itu mampu menarik perhatian penonton dan seterusnya membuatkan mereka kagum. Dalam menghasilkan sebuah filem seram dan mendebarkan, John Krasinski turut menggunakan idea ‘survival’ dalam filem terbarunya yang berjudul A Quiet Place. Tetapi apa yang menariknya tentang filem arahannya itu, A Quiet Place memberikan satu bentuk cerita yang ‘fresh’, menakutkan dan membuatkan penonton tidak senang duduk sepanjangan tayangan filemnya itu.

Dalam filem tersebut, John Kransinki turut memainkan peranannya sebagai teraju utama bersama-sama isterinya Emily Blunt. Malah beliau turut terlibat dalam penghasilan jalan cerita filem A Quiet Place bersama-sama Bryan Woods dan Scott Beck. Filem bergenre seram itu mengisahkan tentang sebuah keluarga yang perlu hidup dalam keadaan senyap dan tanpa bunyi kerana diburu oleh makhluk ganas yang hanya mengesan mangsanya melalui bunyi.

Sepanjang perjalanan filem ini, tidak banyak dialog dituturkan oleh para pelakonnya dan hanya menggunakan bahasa isyarat untuk berkomunikasi. Malah tidak banyak latarbelakang bunyi dimainkan melainkan bunyi-bunyian biasa yang sering kita dengari. Faktor inilah yang membuatkan filem A Quiet Place sangat unik kerana penonton tidak perlu mendengar pekikan dan teriakan pelakon dalam mengekpresikan ketakutan dan emosi mereka. ‘Kudos’ diberikan kepada para pelakon kerana berjaya menunjukkan perwatakan dan emosi mereka dalam filem ini tanpa perlu menuturkan banyak dialog. ‘Body language’ yang ditunjukkan oleh para pelakon sudah cukup kuat untuk mengekspresikan emosi dan karakter mereka. Saya jarang menonton filem lakonan John Kransinski, tetapi buat Emily Blunt, saya rasa ini antara filem terbaik lakonannya yang pernah saya tonton.

Tidak dinafikan sepanjang tayangan filem ini, sukar untuk saya mengalih perhatian ke tempat lain kerana ia memaparkan debaran serta naratif yang cukup menarik. Tiada babak yang membosankan dan tiada babak yang disia-siakan, semuanya diisi dengan baik dan sempurna. Anda boleh rasai ketakutan diawal filem, dan debaran yang ditunjukkan dalam filem ini juga turut mempengaruhi penonton untuk bernafas secara perlahan-lahan, bimbang bunyian dari nafas anda akan menarik perhatian makhluk ganas itu. Kemuncak keseronokkan filem ini bermula dipertengahan cerita, satu demi satu babak-babak seram serta menakutkan mula ditunjukkan, lebih ‘mengiurkan’ ketika watak Emily Blunt, Evelyn Abbott mula ingin melahirkan bayinya. Disini saya yakin, penonton tidak akan berhenti bernafas untuk mengentahui babak seterusnya.

Satu lagi ‘point’ yang ditunjukkan dalam filem ini adalah hubungan kekeluargaan diantara ibu bapa dan anaknya. ‘bonding’ yang cuba ditunjukkan oleh si bapa kepada anak-anaknya menguatkan lagi perjalanan plot filem. Jadi jangan hairan jika tiba-tiba anda terasa sebak dengan beberapa babak filem ini nanti.

Secara keseluruhannya, A Quiet Place sebuah filem seram yang sangat menarik, unik dan benar-benar mampu menakutkan anda. Selain dari bertepatan dengan tajuk filem dan genre, kualiti lakonan para pelakon telah menjadikan filem ini sangat berbaloi untuk ditonton. Jadi kepada yang meminat filem-filem seram, saksikan A Quiet Place dipawagam berdekatan.


Viu Hasilkan Semula K-Drama Popular, She Was Pretty dalam Bahasa Malaysia

Viu, perkhidmatan penstriman video OTT pan serantau terkemuka diterajui oleh PCCW hari ini mengumumkan drama Viu Original terbaharu, She Was Pretty, sebuah drama komedi romantik yang dihasilkan semula, dibintangi barisan pelakon hebat dari Malaysia.

Tiga episod pertama boleh ditonton di platform Viu bermula 23 Jun ini dengan dua episod baharu boleh ditonton setiap minggu, pada setiap hari Khamis, manakala tiga episod akhir boleh ditonton pada 4 Ogos.

Encik Kingsley Warner, Pengurus Negara Viu Malaysia berkata, “Drama She Was Pretty mempunyai corak penceritaan yang terbukti berjaya. Drama ini bukan sahaja popular di Korea, malah telah dihasilkan semula dalam pelbagai bahasa di pelbagai negara.

Dengan jumlah peminat drama yang sangat ramai, pasukan Viu Original mengambil keputusan untuk mengolah kisah ini dengan suasana persekitaran Asia Tenggara dan membawa para pelakon hebat untuk menyajikan siri ini kepada para pengikut Viu di seluruh pasaran kami.”

She Was Pretty adalah sebuah drama romantik komedi berlatarbelakangkan sebuah syarikat majalah fesyen yang menceritakan tentang kisah dua orang sahabat lama, Nadia dan Haniff, yang bertemu semula setelah bertahun terputus hubungan dan menjalani perubahan besar dari segi nasib hidup dan penampilan diri mereka.

Watak Nadia dilakonkan oleh Diana Danielle, yang melakonkan watak utama dalam siri Viu Original, Ganjil pada tahun 2021 dan merupakan pemenang Pelakon Wanita Terbaik (Filem) di Anugerah Skrin pada tahun 2019 untuk watak yang dilakonkan dalam Gol & Gincu Vol. 2.

Watak Haniff pula dilakonkan oleh Aiman Hakim Ridza, yang popular dengan lakonannya dalam Kimchi Untuk Awak dan merupakan pemenang Artis Lelaki Baharu Paling Popular di Anugerah Bintang Popular Berita Harian ke-26 pada tahun 2012.

Watak Kejora pula dimainkan oleh Daniella Sya yang pernah membintangi filem seperti Abang Long Fadil 3 dan Takut Ke Tak. Menyempurnakan barisan pelakon untuk siri romantik komedi ini ialah Alvin Chong, yang pernah memenangi Anugerah Instafamous 2017, dan dikenali melalui drama Suri Hati Mr Pilot dan Awak Suka Saya Tak.

She Was Pretty merupakan arahan Datuk Yusry Abdul Halim, yang sebelum ini pernah bekerjasama dengan Viu untuk menghasilkan drama siri Ganjil pada tahun 2021. Filem beliau, Cicakman merupakan filem popular genre budaya pop, manakala Hikayat Merong Mahawangsa pula menerima lapan anugerah di Festival Filem Malaysia 2011, termasuklah anugerah Filem Terbaik.

Memanfaatkan populariti drama-drama yang dibawakan oleh Viu Original, platform pan serantau ini berada di kedudukan nombor satu bagi perkhidmatan penstriman video premium melibatkan Pengguna Aktif Bulanan dan pelanggan berbayar sehingga suku pertama 2022 di Malaysia, menurut laporan Video Online Asia Tenggara AMPD Suku Pertama 2022 yang dilaporkan oleh Media Partners Asia*.

Pengguna Viu boleh menonton siri ini di aplikasi Viu, yang boleh dimuat turun secara percuma di App Store, Google Play dan televisyen pintar terpilih, serta laman Viu di www.viu.com.

*Sumber: Kajian AMPD oleh Media Partners Asia (MPA) melibatkan platform penstriman terkemuka, tidak termasuk YouTube dan TikTok di Asia Tenggara.


Tarikh Tayangan MINIONS: RISE OF GRU Ditunda Setahun

Universal baru-baru ini mengumumkan bahawa Trolls World Tour akan disiarkan terus ke laman streaming, tetapi tidak untuk satu lagi filem animasi studio tersebut iaitu Minions: Rise of Gru.

Seperti Trolls World Tour yang dibatalkan tayangannya akibat pandemik koronavirus, Minions: Rise of Gru yang dijadualkan tayangan 3 Julai ini, terpaksa ditunda selepas melihat keadaan pandemik yang semakin serius. Peminat yang menantikan filem ketiga spin-off Despicable Me itu terpaksa menanti lama apabila pihak studio menetapkan tarikh tayangan baru, iaitu pada 2 Julai 2021.

Minions: The Rise of Gru akan menceritakan kisah asal usul dan bagaimana para ‘minions’ menjadi pengikut supervillain Despicable Me, Gru. Dipenghujung babak filem Minions, telah dipaparkan watak Gru semasa kanak-kanak, dan menyaksikan para minion mula mengikuti dia selepas melihat Gru berpotensi menjadi tuan mereka.

Minions yang ditayangkan pada 2015 telah berjaya meraih $1.159 bilion dolar seluruh dunia dan menjadi filem kesebelah paling tinggi kutipan sepanjang zaman. Ia mengisahkan tentang penggembaraan tiga ‘minions’ – Kevin, Stuart dan Bob – yang cuba mencari tuan baru untuk puaknya. Pencarian ketiga-tiga Minions itu membawa kepada pertemuan dengan penjahat terhebat, iaitu Scarlet Overkill. Mereka bagaimanapun perlu menghadapi cabaran hebat untuk menyelamatkan seluruh puaknya … dari diancam kepupusan.

Pierre Coffin kembali menyuarakan watak Kevin, Stuart dan Bob. Dia turut disertai Steve Carell sebagai Gru, Russell Brand sebagai Dr. Nefario dan pelakon terkenal iaitu Kevin Hart, Margot Robbie serta Dave Bautista.


The Last Knight Tunjuk Prestasi Baik Di Peringkat Global

Walapun filem kelimaTransformers The Last Knight catat kutipan paling rendah dalam franchise Transformers pada minggu pembukaan, ia tidak menghalang untuk filem tersebut menunjukkan prestasi baik diperingkat antarabangsa.

Filem keluaran Paramount Pictures tersebut berjaya mengutip sebanyak $254.3 juta hanya 5 hari selepas memulakan tayangan di peringkat antarabangsa dengan China, Korea, Russia dan UK memberikan jumlah kutipan paling tinggi pada minggu pertama tayangan.

Pasan China sahaja memberikan $123.4 juta kepada filem The Last Knight, diikuti Korea memberikan pulangan sebanyak $13 juta, Russia pula $8.9 juta dan UK sebanyak $5.7 juta.

Dijangka, The Last Knight akan meneruskan kutipan mereka diperingkat global apabila beberapa negara akan menayangkan filem ini seperti France (June 28), Brazil (July 20), Mexico (July 21), Japan (August 4) dan Spain (August 4).

Sementara itu, untuk panggung IMAX, The Last Knight mencatat kutipan kedua tertinggi dalam franchise Transformers dibelakang filem Age of Extinction dengan kutipan sebanyak $24.3juta di 1,042 panggung IMAX diseluruh dunia.


7 Filem Perang Paling Realistik Berdasarkan Pengalaman Veteran Tentera

Filem-filem perang merupakan salah satu genre yang paling digemari penonton, tetapi tidak semua filem yang dihasilkan itu tidak menggambarkan suasana perang yang sebenar.

Sebagai contoh, filem The Hurt Locker mendapat pujian dari para pengkritik tetapi bagi veteran perang Iraq, filem tersebut dianggap tidak realistik dari apa yang sebenarnya berlaku di medan perang.

Jadi kami disini, bersumberkan dari video Nerdwire, ingin kongsikan 7 buah filem perang yang dianggap realistik dan memberikan gambaran sebenar suasana perang, berdasarkan pengalaman veteran tentera Amerika Syarikat.

Harus diingat, realisitik tidak semestinya tepat dari segi sejarah peperangan, realisitk yang dimaksudkan adalah apa yang ditunjukkan dalam filem hampir sama dengan situasi sebenar di medan perang.

Filem perang drama lakonan Jake Gyllenhaal ini diadaptasikan dari memoir bekas tentera marine Amerika Syarikat (AS), Anthony Swofford berjudul Jarhead. Kebanyakkan veteran perang Iraq menganggap filem ini memalukan anggota Marine, tetapi mereka tidak menafikan satu aspek yang ditunjukkan dalam filem ini, iaitu ‘penantian’. Rata-rata mereka mengatakan, penantian anggota Marine dalam perang Teluk itu sangat membebankan, ada yang bosan, terganggu emosi, kepanasan, hilang keinginan untuk perang dan sebagainya hanya disebabkan tiada arahan dari pegawai pemerintah untuk berperang.

Lone Survivor merupakan filem biography perang berdasarkan buku berjudul sama tulisan Marcus Luttrell. Filem ini menerima pujian veteran tentera disebabkan ketepatan taktik ketenteraan dan penggunaan senjata serta isu masalah komunikasi tentera. Selain itu juga, babak tembak-menembak didalam hutan menggambarkan betapa kelam-kabutnya keadaan bila pertempuran antara tentera dan pihak musuh.

Walaupun filem ini dikritik hebat kerana mengenepikan sejarah pertempuran di Mogadishu sehingga mencemar imej tentera AS, veteran perang tetap bersetuju bahawa filem ini benar-benar memaparkan pengalaman tempur yang sebenar dimana ia sangat kejam dan menakutkan.

Setiap kem tentera berbeza cara latihannya, berdasarkan cabang-cabang ketenteraan, Anggota dan veteran tentera yang menonton filem ini bersetuju bahawa babak-babak di dalam kem latihan Full Metal Jacket sama seperti dengan pengalaman yang dialami mereka. Cara latihan, halangan, denda dan sebagainya tepat dengan latihan sebenar mereka alami. Cuma kekejaman Sergeant Hartman dikalangan pegawai pelatih dikurangkan sedikit.

Sebuah filem anti-perang buatan Jerman yang memaparkan sisi tentera Nazi semasa pertempuran di Stalingrad, Rusia. Filem ini bukan untuk menunjukkan ‘kemenangan’ tentera Nazi (yang sebenarnya tewas dalam sejarah Perang Dunia Kedua), tetapi menunjukkan kekecewaan dan putus asa dikalangan tentera Nazi yang sedang tewas. Mana-mana anggota tentera yang tidak mati dimedan pertempuran, kebanyakkan  mati disebabkan kesejukan dan membunuh diri akibat tertekan, itulah realiti sebenar yang berlaku dalam ‘Battle of Stalingrad’ ketika Perang Dunia Kedua.

20 minit pertama filem arahan Steven Spielberg ini benar-benar menunjukkan kepada penonton betapa ‘brutal’nya dan kejamnya peperangan. Dengan adegan-adegan kepala bersepai, perut terburai dan peluru berdesing sudah cukup buat veteran perang mengatakan ini adalah realiti sebenar yang berlaku dimedan perang.

Come and See merupakan filem perang drama buatan Russia, ia berkisarkan tentang penaklukan tentera Nazi di Balarus. Filem ini bukan sahaja memberi kesedaran mengenai perang tetapi begitu realistik,baik dari segi dari bahasa, pakaian sehingga penggunaan peluru hidup dalam beberapa babak filem ini. Bukan itu sahaja, filem ini menekankan kesan emosi kepada mereka yang menyaksikan kekejaman perang dihadapan mata mereka sendiri.

Jika anda rasa terdapat filem selain diatas yang benar-benar memberi gambaran dan realiti sebenar peperangan, anda boleh kongsikannya diruangan komen.


Siri The Walking Dead Bakal Di “Crossover” kan

Dua siri TV popular yang diadaptasikan dari komik karya Robert Kirkman terbitan Image Comics, The Walking Dead dan Fear The Walking Dead bakal digabungkan tidak lama lagi. Pekara tersebut disahkan sendiri oleh pencipta siri komik berkenaan semasa di konvensyen Comic Con yang berlangsung di New York pada 7 Oktober yang lalu.

Bagaimanapun, maklumat lanjut tentang perkara itu tidak didedahkan kepada wartawan, cuma beliau memberi gambaran satu atau dua karakter dari kedua-dua siri TV berkenaan akan bertemu dalam satu rancangan TV.

“We want these shows to have their own legs and have their own stories and be their own. There are two Walking Dead shows. There is one character that is going to go from one show — that I will not name — and appear in the other show — that I will not name.” – Robert Kirkman

Siri TV The Walking Dead merupakan antara siri TV popular di Amerika dan menjadi siri TV yang paling banyak ditonton oleh golongan dewasa dalam lingkungan umur 18-49. Kini The Walking Dead bakal memasuki musim kelapan yang bakal memulakan tayangan pada penghujung Oktober nanti, manaka siri TV Fear The Walking Dead pula sudah memasuki musim ketiga dengan memulakan tayangan pada Jun 2017 dan bakal tamat 15 Oktober ini sebelum memasuki musim baru akan datang.

The Walking Dead mengisahkan sekumpulan survivor yang diketuai oleh Rick Grimes yang mengembara mencari tempat selamat untuk didiami oleh mereka selepas dunia menghadapi malapetaka zombi yang menyebabkan hampir populasi Bumi mati.


Kim Seon Ho Akan Buat Penampilan Istimewa Dalam Drama “Run On”

Pelakon Kim Seon Ho akan membuat penampilan istimewa dalam drama JTBC Run On.

Pada 20 Januari, agensi pelakon itu SALT Entertainment mengesahkan laporan media dengan mengeluarkan kenyataan, “Kim Seon Ho akan buat penampilan istimewa dalam Run On.”

Run On menceritakan kisah orang yang cuba berhubung antara satu sama lain dalam bahasa mereka sendiri setelah tinggal di dunia yang berbeza dan pada jarak yang berbeza.

Im Siwan berperanan sebagai Ki Sun Kyum, bekas atlet trek dan lapangan yang akan bersara setelah peristiwa yang mengubah hidupnya, sementara Shin Se Kyung berperanan sebagai Oh Mi Joo, seorang penterjemah filem asing yang sukakan cabaran.

Kim Seon Ho telah menyelesaikan penggambaran untuk penampilannya sebagai pengarah filem. Pasukan produksi Run On berkata, “Silakan tonton siaran untuk maklumat lebih lanjut.”

Pelakon ini membuat penampilan istimewa kerana pengalamannya bekerja dengan pengarah Lee Jae Hoon dalam drama debutnya Good Manager.

Run On akan keudara pada Rabu dan Khamis jam 9.00 malam waktu Korea Selatan.


KL Wangan (2017) Review

Sebelum ini, filem-filem tempatan yang bertemakan perlumbaan kereta banyak menjurus kepada sukan drift berbanding perlumbaan jalanan yang melibatkan jalan lurus dan ‘top speed’ kereta mencecah sehingga hampir 300km/j. Contoh yang paling dekat kita boleh lihat adalah Impak Maksima, KL Drift, dan Kampung Drift semuanya melibatkan pemanduan drifting dalam menggambarkan perlumbaan jalanan.

Tetapi filem terbaru arahan Pekin Ibrahim, KL Wangan dilihat cuba keluar dari dunia drifting yang selalu ditonjolkan dalam filem-filem perlumbaan kereta tempatan. Mengambil nama sebuah lebuhraya di Jepun yang terkenal dengan perlumbaan kereta pada waktu malam, KL Wangan telah membawa trend perlumbaan jalanan yang terkenal di Jepun itu ke lebuhraya di kota Kuala Lumpur. Mengisahkan permusuhan tradisi diantara Yudi (Lakonan Faizal Hussein) dan Hong (lakonan Kazuto Soon) dalam dunia perlumbaan haram di kota Kuala Lumpur. Ejay (lakonan Pekin Ibrahim) yang telah menyelamatkan Hong dari kemalangan, telah diminta oleh Hong untuk berkerja dengannya dan membalas dendam terhadap Yudi menerusi perlumbaan-perlumbaan kereta yang diatur oleh kedua-dua seteru itu.

Ramai penonton filem tempatan beranggapan filem Pekin ini cuba meniru konsep Fast and Furious dan Wangan Midnight (sebuah siri manga Jepun), tetapi bagi saya, KL Wangan mempunyai identitinya yang tersendiri. Saya berpendapat, Pekin berjaya menghasilkan sebuah filem bertemakan perlumbaan kereta mengikut acuannya sendiri tanpa perlu meniru bulat-bulat konsep yang telah ditonjolkan filem-filem luar negara.

Perjalanan cerita filem ini boleh dikatakan ‘straight foward’, lebih menjurus kepada kisah antara Hong yang mahu menewaskan Yudi dalam perlumbaan-perlumbaan kereta. Tetapi penceritaannya tidak begitu kuat,lemah dan tidak memberi satu kepuasan kepada saya untuk merasai kehebatan cerita ini sepertimana hebatnya kereta-kereta ‘street racing’ yang ditonjolkan dalam KL Wangan. Terlampau banyak ‘backstory’ yang mengganggu perjalanan cerita ini, monolog yang tidak perlu untuk sebuah filem aksi dan babak-babak yang tidak ‘significant’ dengan perjalanan cerita.

Saya tidaklah mengharap filem ini seperti Initial D, Tokyo Drift, Rush mahupun Fast and Furious, tetapi saya berharap terdapat sedikit ‘proper introduction’ mengenai permusuhan diantara Hong dan Yudi serta cerita mengenai Ejay mempelajari teknik perlumbaan dari Hong untuk menandingi Yudi. Namun apa yang saya harapkan tiada dalam filem ini, Ejay seolah-olah dilahirkan untuk menjadi pelumba kereta (sedangkan tiada ciri pelumba dalam diri Ejay) dan Hong pula sebaliknya sekadar mampu berdialog dengan memberi kata-kata semangat selepas kalah perlumbaan. Mujur perjalanan ceritanya tidak terlampau ‘draggy’ dan masih boleh ditonton.

Saya memuji usaha Pekin dan krewnya menghasilkan aksi-aksi perlumbaan kereta dalam filem ini. Deruman dan kelajuan kereta memang begitu intense dan menyedapkan telinga. Setup, teknikal dan info mengenai kereta dan enjin juga digarap dengan begitu baik dalam filem ini – mirip seperti filem-filem awal Fast and Furious, tetapi aksi dan kehebatan perlumbaan kereta dalam filem ini di’cacat’kan dengan aksi ditempat duduk pemandu yang tidak begitu menyakinkan. Pelumba dilihat begitu tenang serta tiada ekspresi wajah yang menunjukan mereka sedang memandu dalam keadaan kelajuan yang cukup tinggi. Malah saya tidak dapat merasai sebarang debaran apabila babak-babak didalam kereta ditunjukkan seperti gear shifting dan kesukaran mengawal steering kereta yang sedang dipandu laju. Jika kita menonton filem sepert Fast and Furious atau 5 minit pertama filem Baby Driver, bahagian ditempat pemandu selalu ditekankan dengan penuh dramatik dan berekspresi. Biarlah berapa puluh kali gear ditukar, kaki kerap menekan clutch dan pedal minyak, wajah berpeluh dan berkerut mengawal kereta, sekurang-kurangnya penonton dapat merasai ketegangan pemandu berlumba pada kelajuan yang cukup tinggi.

Aksi bertumbuk diawal filem boleh dianggap ok bagi saya. Koreografi dari Donny Alamsyah cukup cantik dan memukau, cuma terlampau fokus pada aksi 1 vs 1 walaupun terdapat banyak watak antagonis pada waktu itu. Satu lagi aksi pergaduhan dalam filem ini adalah semasa Hong menyerang tempat Yudi, bahagian aksi ini saya merasa sedikit kelakar kerana mirip seperti pertarungan “Royal Rumble” dalam rancangan WWE. Cuma, babak aksi yang saya pilih paling menarik adegan Ejay mengejar Yudi sehingga berlaku kemalangan – ia memberi sebuah aksi dan kesan kemalangan yang cukup dramatik dan realistik.

Dari segi lakonan, saya suka dengan prestasi pelakon otai Faizal Hussein. Beliau berjaya membawa watak Yudi yang ‘badass’ dengan baik sekali. Cuma sayang, terlampau melebihkan tabiatnya yang kaki alkohol mencacatkan sedikit perwatakan karakter tersebut. Watak-watak lain seperti Hong, Ejay dan Olivia bagi saya biasa-biasa sahaja, tidak memberikan impak yang besar kepada saya sebagai penonton malah saya langsung tidak terasa ‘feel’ melihat watak-watak mereka dalam filem ini.

Secara keseluruhannya, KL Wangan mampu memberikan aksi yang dimahukan oleh pengemar filem-filem yang bertemakan perlumbaan kereta. Pertunjukan kereta-kereta legenda dalam filem ini sememangnya dapat menarik pengemar filem tempatan untuk datang menonton, tetapi kepuasannya tidak dapat disampaikan sepenuhnya kepada mereka. Bagaimanapun, ia masih sebuah filem yang sedap untuk ditonton. Melihat pada potensi filem ini, saya yakin, kesinambungan KL Wangan bakal diteruskan lagi oleh Pekin dimasa akan datang.


Bintang Malcolm in the Middle Ditemui Mati, Dipercayai Bunuh Diri

Pelakon yang pernah membintangi siri TV popular Veronica Mars dan Malcolm in the Middle dijumpai mati di Los Angeles, Amerika Syarikat, hari ini.

Brad Bufanda, 34 tahun, dipercayai membunuh diri dengan terjun dari sebuah bangunan di bandar tersebut, lapor TMZ.

Mayat Brad ditemukan di tepi jalan oleh seorang gelandangan.

Sekeping nota bunuh diri dijumpai pada mayat Bufanda dengan nama ibu bapa mendiang tertulis pada nota berserta ucapan terima kasih kepada mereka yang memberi makna dalam hidupnya.

Brad yang memegang watak Felix Toombs dalam “Veronica Mars” juga pernah tampil dalam beberapa siri seperti “CSI: Miami”, “Malcolm in the Middle”, “Boston Public” dan juga “Days of our Lives”.

Sementara itu, pengurus mendiang, Kirsten Solem dilaporkan terkejut dengan insiden yang menimpa Brad.

Menurut Kirsten, Brad tidak pernah mengambil sebarang jenis dadah atau menunjukkan sebarang tanda mengalami gangguan emosi.


Penerangan Post Credit Filem Kong: Skull Island

Rata-ratanya mesti ramai sudah menonton filem Kong: Skull Island dan berpuashati dengan aksi thriller dan grafik yang ditonjolkan dalam filem tersebut walaupun plot dan karakter development nya agak mendatar dan tidak sehebat seperti yang diharapkan.

Bagaimanapun, siri filem MonsterVerse ini telah meniru langkah filem-filem superhero komik apabila turut menampilkan post credit scene yang menunjukkan klu untuk filem seterusnya. Kami di Kakimuvee akan memberikan sedikit penerangan mengenai post-credit-scene filem Kong: Skull Island yang dilihat agak promising untuk kita tonton filem seterusnya.

Kita mulakan dengan satu organisasi Monach yang agak menonjol dalam filem ini. Walaupun organisasi ini telah ditunjukan dalam filem Godzilla 2014, rasanya ramai yang tidak jelas mengenai tujuan organsasi rahsia kerajaan ini diwujudkan. Namun dalam Kong: Skull Island, kita dapat melihat tujuan sebenar Monarch ditubuhkan terutamanya selepas Houston Brooke (Corey Hawkins) & San Lin (Jian Tian) menerangkan kepada James Conrad (Tom Hiddleston) dan Mason Weaver (Brie Larson) mengenai tujuan kewujudan Monarch dan apa yang mereka tahu mengenai Kong dan mahkluk yang lain semasa didalam bilik soal siasat mereka.

Monarch seperti S.H.I.E.L.D dalam filem Avengers, Jika S.H.I.E.L.D melindungi keamanam dari penjahat, Monarch pula ditubuhkan dengan kerjasama diantara kerajaan Amerika, Jepun dan beberapa negara diseluruh dunia. Objektifnya adalah untuk mengenalpasti M.U.T.O, menyiasat dan membunuhnya jika perlu. M.U.T.O bermaksud Massive Unidentified Terrestrial Organism.

Salah satu M.U.T.O dalam filem Kong:Skull Island, SkullCrawler

Sehingga kini, beberapa M.U.T.O telah dikenalpasti iaitu Godzilla, dua makhluk yang dibunuh Godzilla dalam filem 2014, Kong, Bamboo Spider, Giant Buffolo, SkullCrawler dan Giant Octopus dalam filem Kong: Skull Island. Dalam post credit scene, Houston dan San mendedahkan, selain Kong dan M.U.T.O di pulau Skull Island, terdapat beberapa M.U.T.O yang mereka kenalpasti tetapi tidak menjumpainya lagi dalam bentuk yang mereka lihat seperti mereka melihat Kong dan SkullCrawler.

“Kong is King on Skull Island, but there are other kings”

Antara M.U.T.O yang ditunjukkan dalam post credit tersebut adalah gambar-gambar yang menunjukan Godzilla, Mothra, King Ghidorah dan Rodan. Salah satu gambar yang ditunjukan adalah pertarungan diantara Godzilla dan King Ghidorah. Tetapi gambar tersebut diambil dari lukisan-lukisan di dalam gua dibeberapa tempat yang tidak dinyatakan.

Dalam babak tersebut itu juga, Conrad dan Weaver telah direkrut oleh Monarch untuk menyertai organisasi mereka mengenalpasti M.U.T.O yang lain. Jika kedua-dua watak tersebut direkrut semula, mungkin kedua-dua aktor tersebut akan kembali dalam filem seterusnya Godzilla: King of the Monsters yang akan ditayangkan pada tahun 2019. Itupun jika timeline filem tersebut dalam era 70-80an, kiranya prekuel kepada filem Godzilla 2014.

Ini disebabkan kedua-dua watak tersebut berada dalam era 60-70an jika mahu melihat kedua-duanya kembali dalam filem MonsterVerse ini, filem tersebut mestilah dalam era yang kami sebutkan tadi melainkan mereka re-cast semula watak tersebut supaya sesuai dengan zaman filem yang bakal ditayangkan nanti.

Apapun Kong: Skull Island adalah intro kepada dunia MonsterVerse, untuk mengentahui dengan lebih dekat raksasa-raksasa yang wujud dalam dunia tersebut dan tujuan Monarch diwujudkan. Kong akan tetap bertemu Godzilla dan ia akan terus membesar sehinggalah kedua-dua bertemu. Sebelum itu, kita nantikan raksasa terbaru yang akan ditentang oleh Godzilla dalam filem Godzilla: King of the Monsters. Agaknya M.U.T.O mana yang akan bertarung dengan Godzilla? King Ghidorah atau Rodan?


Rating “The Penthouse 3” Menurun Menjelang Siri Finale

Drama hit SBS The Penthouse 3 semakin menuju ke siri finale.

Pada 27 Ogos, The Penthouse 3 meneruskan rentak sebagai program televisyen yang ramai penonton di semua saluran pada hari Jumaat. Menurut Nielsen Korea (via Soompi), epsiod terbaru drama popular itu merekodkan purata rating sebanyak 17.5 peratus dan kemuncak 20.5 peratus.

Walaupun purata ratingnya sedikit menurun berbanding episod minggu lalu, rating kemuncaknya terus menyaksikan peningkatan, melepasi angka 20 peratus. The Penthouse 3 juga terus kekal menjadi minisiri paling ramai penonton sepanjang minggu, kedudukan yang dipertahankannya selama 12 episod yang ditayangkan selama ini.

The Penthouse 3 sebelum ini menambah dua lagi episod dengan episod seterusnya akan ditayangkan pada 3 September dan episod finale pada 10 September ini.


“Filem ‘Sue-On’ Adalah Tribute Buat Allahyarham Mamat Khalid” – Awie

Tidak dinafikan nashkah bercorak seram komedi masih lagi menjadi pilihan penonton-penonton untuk menonton filem di pawagam.

Ternyata ia menjadi pilihan buat Dato Awie selaku pemilik syarikat Rumah Produksi Merah untuk menghasilkan filem Sue-On.

Awie berkata, pemilihan genre seram komedi dibuat memandangkan sekarang ini dia sememangnya sudah sinonim dengan genre sedemikian.

“Ramai penonton yang kenal saya dengan filem seperti Zombie Kampung Pisang dan Hantu Kak Limah Balik Rumah, malah mereka terima watak yang saya bawakan itu sedangkan sebelum itu saya bukanlah seorang pelakon komedi.

“Jadi, saya rasa perlu mengambil peluang ini untuk menghasilkan filem genre sebegini dan akhirnya terhasilnya filem Sue-On,” ujarnya.

Mengambil inspirasi kepada sebuah filem seram Jepun, Sue-On dibintangi oleh Awie sendiri, selain Reen Rahim, Ropie, Azlee Senario, Nazia Mustafar, Achey, Shawani dan ramai lagi.

Bercerita lebih lanjut mengenai filem terbaharu terbitannya itu, Awie memberitahu Sue-On adalah sebuah filem yang cukup santai dan saya mengambil ilham seperti filem yang pernah dihasilkan Allahyarham Mamat Khalid.

Malah, Awie juga menyatakan pembikinan filem Sue-On ini adalah tribute kepada Allahyarham yang telah menaikkan namanya selaku seorang pelakon komedi seram.

“Saya menghasilkan filem ini adalah untuk meneruskan legasi arwah. Apa yang pernah arwah buat dahulu kami akan teruskan,” jelasnya.

Ujarnya, sebagai seorang penerbit, dia meletakkan harapan agar filem Sue-On ini dapat menambat hati penonton.

“Selain saya, mereka yang terlibat dalam filem ini termasuk pengarah, pelakon dan kru juga pasti mahu melihat kejayaan filem ini.

“Jika filem Sue-On ini mendapat sambutan yang baik, ia akan memberi peluang kepada saya untuk menerbitkan lebih banyak filem pada masa akan datang,” ujarnya.

Sementara itu, Razif Ajiboy Rashid selaku pengarah berkata, dia menjadikan arwah Mamat Khalid sebagai inspirasi untuk dia menghasilkan filem Sue-On ini.

Menganggap allahyarham sebagai ‘sifu’ dalam bidang pengarahan, tidak dinafikan dia banyak menjadikan filem-filem arahan Mamat Khalid sebagai rujukan.

“Sebenarnya apabila filem Sue-On ini dibuat , ia adalah satu penghormatan buat sifu dan juga abang saya dalam dunia seni iaitu Allayharham Mamat Khalid dan saya banyak membesar dengan filem-filem beliau.

“Malah, saya mengenali dunia filem secara lebih mendalam pun daripada beliau. Jadi, sedikit sebanyak hasil tangan ini terbaharu saya ini mendapat inspirasi daripada filem-filemnya,” ujarnya.

Razif berkata, penggambaran filem berkenaan dilakukan pada November hingga Disember 2021 di Taiping, Perak.

Dalam pada itu, Razif juga mengakui dia tidak dapat lari daripada cabaran-cabaran tertentu sepanjang menghasilkan filem Sue-On.

Antaranya, dia perlu memikirkan cara yang terbaik agar filem arahannya itu dihasilkan dengan cerita yang cukup santai dan mampu menghiburkan penonton.

“Kalau ditanya tentang cabaran ketika penggambaran, paling utama adalah cuaca memandangkan Taiping adalah kawasan tadahan hujan.

“Namun, cabaran sebagai pengarah pula pastinya adalah mahu memastikan filem ini betul-betul dapat menarik penonton ke panggung.

“Apa-apapun saya berasa sangat beruntung kerana penerbit sendiri iaitu Dato Awie banyak memberi tunjuk ajar dan berkongsi ilmu kepada saya,” jelasnya.

Menampilkan ramai barisan pelakon-pelakon hebat tanah air, Sue-On akan ditayangkan di pawagam seluruh negara pada 6 JULAI 2023.


Monsta: The Next Chapter – Siri Komik Bulanan BoBoiBoy dan Power Sphera Universe

Monsta telah melancarkan siri komik bulanan terbaharu, Komik BoBoiBoy Galaxy Musim 2. Siri ini akan mengikuti pengembaraan BoBoiBoy selepas kemuncak finale filem BoBoiBoy Movie 2, yang telah berjaya memecah pelbagai rekod filem tempatan. Siri komik ini akan membawa para pembaca mengembara bersama BoBoiBoy dan rakan-rakan untuk mendapatkan kuasa elemental baharu serta berhadapan dengan musuh-musuh baharu yang menggerunkan. Setiap isu Komik BoBoiBoy Galaxy Musim 2 ini akan dihiasi dengan 48 muka surat ilustrasi penuh warna.

Sebagai persiapan bagi menghadapi permintaan tinggi daripada para pembaca dan juga peminat, Komik BoBoiBoy Galaxy Musim 2 akan dipasarkan di pelbagai rangkaian kedai serbaneka, kedai buku, dan platform-platform atas talian bermula 16 Mac 2020. Siri komik bulanan ini juga akan turut dipasarkan di negara-negara Asia Tenggara dalam bentuk fizikal dan digital bagi memenuhi sambutan yang menggalakkan daripada peminat antarabangsa.

Menurut Ketua Pegawai Eksekutif Monsta, Nizam Abd Razak, siri komik bulanan terbaharu ini menandakan permulaan kepada Power Sphera Universe, sebuah ‘shared universe’ yang akan menggabungkan pelbagai harta intelek daripada Monsta seperti BoBoiBoy, Mechamato, dan adiwira baharu yang akan datang. Monsta turut merancang untuk memperkenalkan lebih banyak harta intelek di masa hadapan yang akan menampilkan watak-watak baharu dengan gaya penceritaan yang unik untuk dijalinkan bersama ke dalam Power Sphera Universe.

Monsta berharap dengan pelancaran Komik BoBoiBoy Galaxy Musim 2 dan juga pengumuman Power Sphera Universe, tahun 2020 ini bakal menjanjikan pelbagai pengalaman yang menarik dan mengujakan buat semua peminat. Nantikan pengumuman terkini daripada Monsta berkaitan dengan Power Sphera Universe tidak lama lagi!


Marvel Studios Buat Kejutan, Lancar Trailer Terbaru “Black Widow”

Setelah lama tidak melihat kandungan promosi Black Widow, Marvel Studios memberi kejutan kepada peminat dengan melancarkan trailer terbaru yang memaparkan banyak rakaman terbaru yang tidak pernah dilihat peminat.

Dalam trailer tersebut, watak penjahat utama Taskmaster diberi perhatian penuh, memaparkan pratonton pertarungan hebat dengan Natasha Romanoff serta kaitannya dengan Dreykov lakona Ray Winston. Watak muda Natasha juga turut dipaparkan, melalui rambut merah yang menjadi tanda pengenalan Black Widow.

Disney sebelum ini telah menyatakan komitmen untuk menayangkan Black Widow secara serentak di pawagam dan Disney+ pada bulan Julai ini, dan menjelang tayangannya nanti, kempen pemasaran filem terbaru MCU itu pasti akan meningkat, membuatkan para peminat tidak sabar untuk menonton flem itu.

Sementara menanti filem Black Widow di tayangkan dipawgam tempatan, anda boleh tonton trailer yang cukup epik dibawah.

“Dalam filem thriller pengintip Marvel Studios, Black Widow, Natasha Romanoff aka Black Widow berhadapan dengan sisi gelap kehidupan ketika timbul konspirasi berbahaya yang berkait dengan masa lalunya. Dikejar oleh kekuatan yang tidak akan berhenti untuk menjatuhkannya, Natasha mesti menghadapi sejarahnya sebagai perisik dan hubungan yang terputus sebelum dia menyertai Avenger. “

Scarlett Johansson kembali meneruskan peranannya sebagai Natasha Romanoff/Black Widow, bersama pendatang baru MCU Florence Pugh sebagai Yelena, David Harbour sebagai Alexei/The Red Guardian dan Rachel Weisz sebagai Melina. Black Widow diarahkan oleh Cate Shortland dan diterbitkan Kevin Feige.

Filem pertama dalam Fasa 4 Marvel Cinematic Universe ini akan ditayangkan di pawagam dan Disney+ mulai 9 Julai 2021.


HBO ANNOUNCES THE IRON ANNIVERSARY TO COMMEMORATE THE 10TH ANNIVERSARY OF GAME OF THRONES

This April, to mark the 10th anniversary of the hit series Game of Thrones’ premiere, HBO has launched The Iron Anniversary, a celebration to commemorate the original series, engage passionate fans, and ignite audiences to the next iteration of the franchise, with House of the Dragon debuting in 2022.

Starting with The Game of Thrones Reunion Hosted By Conan O’Brien now streaming on HBO GO, fans can catch the familiar faces from the four Great Houses and Dothraki in this exclusive two-part panel. Filmed during the creation of Season 8, the reunion special features appearances by cast members Emilia Clarke, Sophie Turner, Maisie Williams, Isaac Hempstead Wright, Sean Bean, Kit Harington, Lena Headey, Nikolaj Coster-Waldau, Peter Dinklage, Mark Addy and Jason Momoa.

From 12 to 26 April, fans can also share their best memories of Game of Thrones on HBO Asia’s official Facebook, Instagram or Twitter pages and stand a chance to win a modern-day “throne” – Secretlab OMEGA Game of Thrones Collection chair (worth USD389) – and other exclusive Game of Thrones merchandise. Visit HBO Asia’s official social media pages for more information on the contest.

Winter may have come and gone but your watch doesn’t have to end. Not when you can embark on a Game of Thrones streaming marathon. Follow the Mother of Dragons through her most fiery moments, journey with Arya to Braavos and beyond, binge the best battles, watch the Army of the Dead come to life, or relive the series’ biggest spoiler episodes all over again.

All eight seasons of Game of Thrones, along with over 300 extras, interviews and behind-the-scenes, are now streaming on HBO GO. For easy access, all your favourite Game Of Thrones seasons are highlighted under ‘Game Of Thrones: The Iron Anniversary’ on HBO GO.

Download the HBO GO app at App Store or Play Store and get a free trial. Access HBO GO via Astro or at https://www.hbogoasia.com/. HBO GO is available on Android TV, Apple TV, LG TV and Samsung Smart TV – and comes with AirPlay and Google Cast functionality.


Pertembungan Dua Kumpulan Pontianak Dalam Filem KL Vampires

Empire Film Solution membawakan kepada anda, sebuah filem aksi seram berjudul KL Vampires akan ditayangkan pada 14 November Ini.

Filem ini berkisarkan tentang Dua kumpulan pontianak, yang mana kedua-duanya berketurunan Raja Bersiong, tidak lagi menghisap darah manusia. Sebaliknya, mereka menggantikannya dengan darah sintetik. Ketika ini, kumpulan pontianak yang paling kuat diketuai oleh Ratu Pontianak bernama Ratu Citra Sari, dibantu oleh ketua komander Shah.

Sebuah lagi kumpulan diketuai oleh Argus, anak kepada Panglima Adi Wijaya yang mengkhianati Raja Bersiong, bapa kepada Ratu Citra Sari.

Argus cuba membangkitkan semula tentera bapanya, yang dibunuh bersama Panglima itu kira-kira 200 tahun lalu oleh Raja Bersiong menggunakan sihir yang menimbus mereka ke dalam tanah. Walau bagaimanapun, pembangkitan semula itu hanya boleh dilakukan dengan sebilah `pisau bersiong` bersama mantera istimewa.

KL Vampire diarahkan oleh Daven R dan dibintangi pelakon seperti Raja Ilya, Josiah Hogan, Aeril Zafrel, Reen Rahim, Doni Alamsyah dan Pablo Amirul


Pengarah ‘Alice in Borderland’ Ketuai Projek Live Action ‘My Hero Academia’

Filem adaptasi aksi-nyata My Hero Academia telah menemui pengarahnya.

Menurut laporan Variety, pembikin filem dari Jepun, Shinsuke Sato (I Am a Hero, Kingdom, Alice in Borderland) telah menandatangani kontrak untuk mengarahkan filem aksi-nyata My Hero Academia.

Pembikin filem terkenal itu akan menghasilkan filem berbahasa inggeris peramanya, yang akan menyaksikan siri manga ikonik itu dibawa ke medium baharu. My Hero Academia ditulis dan dilukis oleh Kohei Horikoshi, dan segera menjadi manga popular seluruh dunia, mewujudkan siri anime popular serta filem animenya sendiri.

Filem terbaru, My Hero Academia: World Heroes’ Mission adalah filem ketiga dari siri anime popular, dan filem sebelum berjaya mencapai beberapa kejayaan antarabangsa. Filem pertama My Hero Academia: Two Heroes, yang dilancarkan pada 2018, telah mengutip $27.5 juta dolar seluruh dunia, manakala filem kedua, My Hero Academia: Heroes Rising, yang dilancarkan pada penghujung 2019, mengutip $29.9 juta dolar seluruh dunia.

My Hero Academia: World Heroes’ Mission


Saksikan Video Istimewa Maleficent: Mistress of Evil Yang Memaparkan Niat Sebenar Ratu

Walt Disney Pictures telah melancarkan video istimewa filem fantasi terbaru Maleficent: Mistress of Evil, yang memaparkan rakaman terbaru dari filem tersebut. Anda boleh saksikannya dibawah.

Berlatarbelakangkan selepas beberapa tahun sejak filem pertama Maleficent pada tahun 2014, Maleficent: Mistress of Evil akan meneroka hubungan rumit di antara pari-pari bertanduk itu dan Puteri Aurora, yang bakal menjadi ratu. Dalam pergelutan mereka untuk melindungi kawasan mereka dan makhluk ajaib di sana, muncul musuh baru.

Diarahkan Joachim Rønning, filem kedua ini ditulis oleh penulis skrip Linda Woolverton dan Micah Fitzerman-Blue & Noah Harpster.

Angelina Jolie dan Elle Fanning kembali membawakan watak masing-masing iaitu pari-pari Maleficent dan Princess Aurora, mereka turut dibantu beberapa pelakon lain iaitu Ed Skrein, Sam Riley, Harris Dickinson, Imelda Staunton, Juno Temple, Lesley Manville, Chiwetel Ejiofor, dan Michelle Pfeiffer.

Maleficent: Mistress of Evil akan mula ditayangkan dipawagam tempatan pada 17 Oktober 2019


Sony Pictures TV Bakal Terbitkan Siri Marvel Live Action SILK

Sony Pictures Television sedang bangunkan siri Marvel live-action Silk dengan penulis Good Trouble dan Atypical, Lauren Moon dalam rundingan untuk menghasilkan lakonlayar untuk siri tersebut.

Silk, atau nama sebenarnya Cindy Moon, adalah rakan sekelas Peter Parker berketurunan Korea-Amerika. Dia pertama kali diperkenalkan dalam buku komik The Amazing Spider-Man # 1 pada tahun 2014. Seperti Parker, dia digigit oleh labah-labah radioaktif, yang memberinya kemampuan untuk bergerak dengan kecepatan yang luar biasa, menembak jaring dari ujung jarinya, dan memiliki Spider-Sense lebih maju yang dikenali sebagai Silk Sense.

Watak Cindy Moon pernah muncul dalam filem Spider-Man: Homecoming dan Avengers: Infinity War dan dilakonkan oleh Tiffany Espensen. Pencarian pelakon untuk peranan televisyen masih belum diumumkan.

Phil Lord dan Chris Miller akan menjadi penerbit eksekutif bersama-sama bekas ketua Sony Pictures Entertainment, Amy Pascal. Amazon dilaporkan sedang dalam rundingan untuk mendapatkan siri ini dan memasukkannya dalam senarai kandungan hiburan mereka.


Perubahan Boleh Jadi Menakutkan Dalam Trailer “Hotel Transylvania: Transformania”

Sony Pictures telah melancarkan trailer terbaru Hotel Transylvania: Transformania, lakonan Andy Samberg dan Selena Gomez. Anda boleh tonton trailer tersebut di pemain video dibawah.

Filem terbaru ini tidak akan menampilkan Adam Sandler sebagai pelakon utama dan suara Dracula, setelah menyuarakan watak itu dalam tiga filem pertama. Watak Dracula kini disuarakan oleh Brian Hull, yang pertama kali mengambil alih perana itu dalam filem pendek Monster Pets yang baru dilancarkan. Walaupun tidak menampilkan Sandler, pelakon utama francais Selena Gomez, yang membawa suara Mavis dalam setiap filem, tetap kembali untuk filem keempat dan turut berfungsi sebagai penerbit eksekutif.

Turut menyumbangkan suara adalah Andy Samberg, David Spade, Molly Shannon, Steve Buscemi, Keegan-Michael Key, Asher Blinkoff, Fran Drescher, Kathryn Hahn, dan Jim Gaffigan bersama Brad Abrell.

Hotel Transylvania: Transformania diarahkan oleh Jennifer Klushka dan Derek Drymon, berdasarkan lakon layar yang ditulis oleh Amos Vernon, Nunzio Randazzo, dan pencipta francais Genndy Tartakovsky, yang sebelum ini mengetuai pembikinan tiga filem pertama. Penerbit eksekutif adalah Tartakovsky dan Michelle Murdocca dengan Alice Dewey Goldston berfungsi sebagai penerbit.

Hotel Transylvania: Transformania akan tiba di pawagam 1 Oktober ini.

“Ketika ciptaan misteri Van Helsing, “Monsterfication Ray”, menjadi rosak, Drac dan rakan-rakan monsternya semua berubah menjadi manusia, dan Johnny menjadi raksasa! Dalam tubuh baru mereka yang tidak sesuai, Drac, yang dilucutkan dari kekuasaannya, dan Johnny yang riang, mencintai kehidupan sebagai raksasa, mesti bekerjasama dan mengembara ke seluruh dunia untuk mencari penawar sebelum terlambat, dan sebelum mereka saling menggila. Dengan bantuan Mavis dan rakan-rakan Drac yang melucukan, usaha mencari penawar semakin hangat sebelum perubahan mereka menjadi kekal.“


5 Drama Korea Bulan April Yang Menarik Untuk Ditonton

Perintah Kawalan Pergerakan (PKP) terpaksa disambung 14 hari lagi bagi mengekang penularan wabak COVID-19. Bagi yang meminati drama Korea, isikan masa terluang anda dengan menyaksikan lima K-Drama terbaru bulan April yang pastinya menarik untuk ditonton. Anda boleh saksikan senarai drama Korea dibawah.

Tayangan bermula 17 April (Jumaat & Sabtu)
16 Episod
Lakonan Lee Min Ho, Kim Go Eun, Woo Do Hwan

Ditulis oleh Kim Eun Sook (Secret Garden, Descendants of the Sun, The Heirs, Goblin, Mr. Sunshine), The King: Eternal Monarch berkisarkan tentang dua alam semesta yang selari dengan monarki dan demokrasi. Lee Min Ho memainkan peranan sebagai Emperor Lee Gon, yang cuba menutup pintu dua dunia berbeza, manakala Kim Go Eun membawa watak sebagai detektif Jung Tae Eul, yang bekerjasama dengan maharaja untuk melindungi nyawa manusia.

Born Again (KBS2)

Tayangan bermula 20 April (Isnin & Selasa)
16/32 Episod
Lakonan Jang Ki Yong, Jin Se Yeon, Lee So Hyuk

“Born Again” menceritakan kisah detektif, kekasih detektif, dan pembunuh bersiri yang menyukai kekasih detektif itu. Walaupun kehidupan mereka berakhir 32 tahun yang lalu, kematian menjadi permulaan baru bagi mereka ketika mereka dilahirkan semula menjadi pendakwaraya, pensyarah arkeologi, dan seorang pelajar perubatan, sekali lagi menghidupkan nasib mereka.

Tayangan bermula 25 April (Sabtu & Ahad)
16 Episod
Lakonan Yoo Ji Tae, Lee Bo Young

Lakonan Yoo Ji Tae, Lee Bo Young

Yoon Ji Soo (Lee Bo Young) adalah seorang wanita berusia 40-an. Dia seorang ibu dan pekerja kontrak. Kehidupannya tidak begitu menyenangkan. Han Jae Hyun (Yoo Ji Tae) adalah cinta pertamanya ketika berusia 20 tahun. Mereka bertemu semula buat kali pertama setelah beberapa tahun.

Exemplary Detective (JTBC/Netflix)

Tayangan bermula 27 April (Isnin & Selasa)
16 Episod
Lakonan Son Hyun Joo, Jang Seung Jo, Elijah Lee

Berlatarkan Incheon, Korea Selatan, detektif berusaha untuk menangkap penjenayah, yang cuba sedaya upaya ingin menutupi jenayah mereka.

Tayangan bermula 29 April (Rabu)
16 Episod
Lakonan Kim Dong Hee, Jung Da Bin, Park Joo Hyun, Nam Yoon Soo

Sekumpulan pelajar sekolah menengah yang mula melakukan jenayah untuk mendapatkan wang dan bahaya yang yang mereka hadapi sebagai balasannya


Netflix Umum “Hellbound” Musim 2

Hellbound telah disahkan secara rasmi akan kembali untuk musim ke-2!

Semasa acara peminat global Netflix TUDUM semalam, Netflix secara rasmi mengumumkan perancangan musim kedua siri popular tahun 2021 Hellbound, dengan pengarah Train to Busan dan Peninsula, Yeon Sang Ho disahkan kembali sebagai pengarah.

Berdasarkan webtoon popular dengan nama yang sama, Musim 1 Hellbound berlatarkan dunia di mana manusia menghadapi fenomena ghaib yang menakutkan: utusan dari neraka yang muncul di Bumi tanpa amaran dan mengutuk mereka ke neraka.

Musim pertama drama itu dibintangi Yoo Ah In, Kim Hyun Joo, Park Jung Min, Won Jin Ah, Yang Ik Joon dan banyak lagi.

Anda boleh lihat pengumuman musim kedua Hellbound dibawah:


Bront Palarae Bintangi ‘Original Series’ HBO Berjudul Folklore

Bintang filem tempatan, Bront Palarae akan membintangi drama bersiri terbitan HBO yang berjudul Folklore tidak lama lagi. Aktor tersebut yang merupakan pelakon siri HBO Asia Halfworlds musim 1 & 2 serta pelakon filem seram Indonesia, Pengabdi Setan akan menyertai aktor Kazuki Kitamura (Godzilla: Final Wars, Kill Bill: Volumes 1 & 2,) yang turut diumumkan oleh HBO Asia untuk membintangi drama seram tersebut.

Kill Bill: Volumes 1 & 2,)

Folklore dicipta oleh pembikin filem Singapura, Eric Khoo dan kesemua 6 episod siri berkenaan akan dihasilkan di beberapa negara berbeza termasuklah Indonesia, Jepun, Korea, Malaysia, Singapura dan Thailand. Kesemua episod akan memaparkan kepercayaan ‘supernatural’ dan mistik mengikut budaya dan fahaman masyarakat dari negara-negara tersebut.

Lebih menarik, setiap siri Folklore akan diarahkan oleh pengarah-pengarah berbeza antaranya Joko Anwar (Indonesia), Takumi Saitoh (Japan), Lee Sang-Woo (Korea), Ho Yuhang (Malaysia), Eric Khoo (Singapore) serta Pen-Ek Ratanaruang (Thailand) dan setiap siri akan menggunakan bahasa tempatan, bergantung negara penggambaran bagi setiap episod.

Untuk episod yang dirakamkan di Malaysia, pengarah filem Rain Dogs dan Mrs. K, Ho Yuhang akan bertanggungjawab menjadi sutradara episod tersebut dan Bront Palarae menjadi bintangi utama.

Penggambaran siri ini telahpun bermula dibeberapa negara yang terlibat dan dijangka akan menemui penonton pada tahun ini diplatform HBO Asia’s on-air, online dan on-demand platforms.


Filem Sci-Fi Tempatan “Antaramasa” Akan Tiba Di Astro First 1 Julai Ini

Filem sains fiksyen Antaramasa terbitan Lux Ambiance Media Production bakal menemui penonton pada 1 Julai ini di Astro First.

Diarahkan oleh Ramdan Che Hassan, Antaramasa mengisahkan Asri, seorang sarjana dalam bidang sains fizik telah membina sebuah mesin tenaga abadi, iaitu mesin yang tidak akan habis menjana tenaga tanpa menggunakan bahan mentah.

Keadaan jadi menarik apabila mesin ciptaanya itu juga mampu membawa Asri kembali ke masa lalu. Kemudian, dia menggunakan mesinnya itu beberapa kali untuk kembali ke masa lalu bagi memulihkan hubungannya dengan kekasihnya iaitu Malisa.

Setiap kali Asri kembali ke masa lalu, setiap langkah dilakukan untuk mengubah nasibnya, Asri mengubah sejarah hidup bukan saja untuk dirinya tetapi untuk seluruh garis masa alam yang sentiasa menghalang cintanya.

Tanpa disedari, Asri telah mencipta sebuah paradoks masa dan dunianya sudah berubah. Persoalannya, adakah Asri mengubah garis masanya sendiri ataupun adakah semuanya takdir?

Filem terbaru ini dibarisan pelakon seperti Josiah Hogan, Kaka Azraff, Adam Shahz, Riezman Khuzaimi, Indi Nadarajah dan Tania Hudson.

Antaramasa akan berada di Pawagam Rumah Anda, Astro First bermula 1 Julai 2021 dan untuk melanggan sila ke saluran 480 atau boleh juga boleh distrim di Astro Go atau On Demand.


[VIDEO] Aksi Lagak Ngeri ‘Extraction 2’ Dibantu Veteran ‘Pararescuemen’

Sejak ditayangkan di Netflix, Extraction 2 segera menjadi trending di serata dunia, dan salah satu sebabnya adalah adegan-adegan aksinya yang cukup mendebarkan.

Dalam memberikan adegan aksi yang diharapkan peminat, pengarah Sam Hargrave dan krew telah merancang selama berminggu-minggu sebelum mereka memulakan rakaman, dan semua itu sukar untuk dibuat tanpa khidmat pakar kerana aksi lagak ngeri yang mereka lakukan sangat merbahaya dan berpotensi mengakibatkan kemalangan di set penggambaran.

Bagi memberi gambaran kepada peminat tentang bagaimana adegan-adegan aksi dalam filem itu dibuat, Netflix Geeked telah kongsikan video belakang tabir yang memaparkan kerja-kerja lagak ngeri yang sangat mendebarkan.

Dalam video tersebut, pengarah Sam Hargrave telah mendapatkan khidmat bekas pasukan khas tentera AS ‘Pararescumen’ dimana pasukan itu telah menggunakan pengalaman mereka sebagai bekas anggota tentera untuk melakukan aksi-aksi lagak ngeri yang merbahaya.

Check out more titles that are coming to Netflix in July 2023 below:

for intense stunts, you got to bring your best. meet the Extraction 2 rescue team. pic.twitter.com/aoskTw6gQ8— Netflix Geeked (@NetflixGeeked) June 23, 2023

“Selepas hampir tidak terselamat dalam peristiwa filem pertama, Rake kembali sebagai tentera upahan operasi rahsia Australia, ditugaskan dengan satu lagi misi yang membawa maut: menyelamatkan keluarga yang dipukul samseng Georgia yang kejam dari penjara tempat mereka ditahan.” menurut  sinopsis Extraction 2.

Extraction 2 sekali lagi diarahkan oleh Sam Hargrave berdasarkan lakon layar yang ditulis oleh Joe Russo. Sama seperti filem pertama, ia juga diterbitkan oleh pengarah Avengers: Endgame, Anthony dan Joe Russo melalui sepanduk AGBO mereka bersama-sama dengan Hemsworth.


“Little Women” Akhiri Rancangannya Dengan Rating Tinggi, “The Empire” Cipta Rekod Peribadi

Rating Little Women mencecah 2 digit pada episod akhir.

Menurut Nielsen Korea, episod terakhir drama popular itu telah mencapai rating tertinggi sepanjang siarannya, memperoleh purata rating 11.1 peratus, sekaligus menduduki tempat pertama dalam slot waktunya di semua saluran kabel, dan mencipta rekod peribadi dalam tersebut.

Sementara itu, drama terbaru JTBC The Empire, turut melonjak ke tahap tertinggi setakat ini, dengan episod keenam memperoleh rating 3.9 peratus.

Akhir sekali, rating drama KBS 2TV Three Bold Sibling naik ketahap 19.2 peratus untuk episod keenam, mengekalkan kedudukan sebagai program paling ramai penonton disemua saluran pada hari Ahad.


Anime Legenda “Slam Dunk” Bakal Dapat Filem Terbaru

Artis manga Jepun Takehiko Inoue, yang terkenal menerusi manga bola keranjang berjudul Slam Dunk, mendedahkan bahawa siri manga itu akan dibuat dalam bentuk filem.

Inoue, 53, mendedahkan pekara itu pada Khamis yang lalu menerusi video pendek yang dimuatnaik di laman Twitter miliknya berserta #slamdunkmovie. Buat masa ini, tidak diketahui samada filem itu akan dibuat dalam bentuk filem anime atau live-action. Tarikh tayangannya juga masih belum didedahkan.

Berita itu telah menggembirakan peminat manga Slam Dunk, dengan ada yang mengatakan ia mengingati zaman-zaman sewaktu muda. Tweet Inoue telah menerima 386.1 ribu tanda suka dan 174 perkongsian.

【スラムダンク】映画になります！#slamdunkmovie pic.twitter.com/jWqvCnASxj— 井上雄彦 Inoue Takehiko (@inouetake) January 7, 2021

Pengumuman itu dibuat sebaik sahaja filem Demon Slayer, yang pertama kali diterbitkan sebagai manga pada 2016, menjadi filem paling laris di Jepun.

Slam Dunk telah diterbikan di majalah manga Weekly Shonen Jump dari Oktober 1990 sehingga Jun 1996.

Ia menceritakan kisah pasukan bola keranjang sekolah menengah, yang berpusat pada protagonis utama Hanamichi Sakuragi. Dia menyertai pasukan itu untuk menarik perhatian seorang gadis walaupun dia baru bermain bola keranjang, tetapi akhirnya dia cemerlang dalam sukan ini.
Slam Dunk telah dijual lebih 121 juta salinan di Jepun sahaja, dan menjadi salah satu manga paling laris sepanjang zaman.
Manga ini diadaptasi menjadi siri televisyen anime, yang ditayangkan di TV Asahi dari Oktober 1993 hingga Mac 1996, dan berjaya mencapai populariti di Jepun dan beberapa negara lain di Asia.
Terdapat empat filem animasi telah dibuat dari tahun 1994 dan 1995, dan beberapa permainan video turut dihasilkan.
Sumber: Straitstime


Review Filem Venom

Selepas Fox dan Marvel Studio, Sony mula mewujudkan dunia Marvel nya sendiri dengan nama Spider-Man Universe. Venom menjadi filem pertama yang dihasilkan Sony menerusi dunia perfileman Marvel mereka.

Jika dilihat diatas kertas, Venom boleh dianggap filem yang hebat kerana barisan pelakonnya sangat berkaliber dan pengarahnya pula iaitu Ruben Fleischer merupakan pengarah filem yang terkenal menerusi Zombieland dan Gangster Squad.

Saya yang telah menonton filem ini mengakui bahawa Venom adalah filem yang sangat bermasalah. Saya cuba untuk mengelak dari membandingkan filem ini dengan komik kerana saya tahu filem Venom tidak melibatkan karakter Spider-Man. Tetapi kurangnya idea kreatif telah membuatkan Venom sebuah filem yang sangat ‘caca-marba’.

Boleh dikatakan, pembinaan jalan cerita filem Venom sangat terburu-buru sehingga meninggalkan banyak lubang-lubang yang membuatkan penonton tertanya-tanya. Penceritaan mengenai symbiote Riot misalnya banyak memberi plot hole dalam penceritaan filem Venom. Selain itu juga, penceritaannya sangat klise. Saya seolah-olah menonton filem sains fiksyen yang menunjukkan makhluk asing membantu manusia untuk menewaskan makhluk asing lain, banyak filem-filem ini pernah dihasilkan dan Venom gagal untuk lebih kreatif dalam menghasilkan jalan cerita yang segar.

Walaupun Venom dibintangi pelakon-pelakon berkaliber seperti Tom Hardy, Michelle Williams dan Riz Ahmed, saya melihat lakonan mereka tidak mencapai prestasi sebenar mereka. Karakter-karakter yang dibawa oleh mereka tidak begitu berkembang dan suram. Contonya Karakter ‘villain’ Carlton Drake lakonan Riz Ahmed, karakter tidak akan diingati langsung oleg penonton kerana kurangnya karisma sebagai seorang penjahat. ‘Love interest’ Eddie Brock iaitu Anne Weying lakonan Michelle Willaims juga saya anggap sebagai pelengkap senarai karakter filem Venom. Sayang sekali, Ruben Fleischer gagal mengunakan sepenuhnya bakat dan kehebatan lakonan Michelle. Tom Hardy yang pernah berlakon dalam filem superhero The Dark Knight Rises gagal mengulangi kehebatan lakonannya dalam filem ini. Lakonannya bagi saya biasa-biasa sahaja, mujur karakter humor yang ada pada Eddie Brock sedikit sebanyak menutup kekurangan kualiti lakonan Tom Hardy.

Apa yang boleh saya katakan, Venom sebenarnya menjual adegan-adegan aksi sebagai pelaris filem ini. Ya, saya akui adegan aksi sangat memuaskan hati dan mendebarkan. Saya suka adegan yang melibatkan aksi kejar mengejar dijalanan antara Venom dan penjahat Life Foundation serta adegan membelasah anggota polis SWAT, sangat hebat dan puas. Bayangkan jika Venom diberi rating ‘R’ ? Bagaimanapun kehebatan adegan aksi dalam filem Venom dirosakkan dengan adegan pertarungan diantara Venom dan Riot pada penghujung filem. Pertarunganya agak sangat singkat dan tergesa-gesa. Malah ianya turut dirosakan dengan CGI yang teruk sehingga saya tidak dapat menonton dengan begitu jelas pertarungan diantara kedua-dua symbiote itu.

Secara keseluruhannya, Venom gagal memberikan sebuah filem adiwira yang akan diingati peminat. Bagaimanapun, ia masih mampu memberi satu bentuk hiburan kepada penonton yang hanya gemarkan aksi dan komedi semata-mata. Apapun percubaan pertama Sony dalam mewujudkan dunia sinematik Marvel sendiri diharapkan tidak akan terhenti dan mampu menghasilkan filem adiwira yang lebih baik dari Venom.


Pandangan Pertama Iman Vellani Sebagai Ms. Marvel Telah Didedahkan kepada Umum

Semasa Hari Disney+, perkhidmatan penstriman itu telah mendedahkan pandangan pertama Ms. Marvel, yang menampilkan Iman Vellani sebagai watak utama, Kamala Kahn. Anda boleh melihat gambar terbaru itu dibawah:

First look at ‘MS. MARVEL’. pic.twitter.com/GQf6LFU0Oo— DiscussingFilm (@DiscussingFilm) November 12, 2021

A first look at ‘MS.MARVEL’, arriving in Summer 2022. #DisneyPlusDay pic.twitter.com/RxY6OYdvgF— Off Colour (@OffColourOrg) November 12, 2021

Kamala Khan pertama kali diperkenalkan dalam komik Captain Marvel #14 yang diterbitkan pada 2013. Gadis berketurunan Pakistan-Amerika ini telah terdedah dengan ‘Terrigen Mists ‘ dan memberikan abiliti untuk berubah bentuk. Dia bukan sahaja mampu merenggangkan anggota bandannya untuk menjadi panjang dan lebar, tetapi dia juga mampu untuk mengecil dan membesar dengan saiz yang luar biasa.

Diinspirasikan oleh Carol Danvers, Khan pernah dinaikkan pangkat menjadi Captain Marvel, dan mengambil keputusan untuk menggunakan moniker Ms. Marvel dalam menentang jenayah dan melakukan kebaikan.

Ms. Marvel dijangka akan ditayangkan di Disney+ musim panas tahun hadapan.


Johnny Depp Dipaksa Keluar Dari Francais Fantastic Beasts

Johnny Depp tidak lagi membawa watak ahli sihir Gellert Grindelwald dalam francais Fantastice Beasts. Pekara tersebut didedahkan aktor itu pada Jumaat yang lalu menerusi laman Instagram miliknya.

“Saya ingin memberitahu anda bahawa saya telah diminta oleh Warner Bros. untuk mengundurkan diri dari peranan saya sebagai Grindelwald dalam ‘Fantastic Beasts’ dan saya telah menghormati dan menyetujui permintaan itu,”

Pengunduran Depp dari siri spin off Harry Potter itu datang beberapa hari selepas dia tewas dalam kes saman fitnah terhadap tabloid The Sun mengenai artikel yang mendakwa dia “memukul isterinya.” Depp menjelaskan bahawa dia merancang untuk membuat rayuan terhadap keputusan mahkamah itu.

Warner Bros. mengesahkan pengunduran Depp dan mengumumkan wataknya akan diganti dengan pelakon lain sebelum filem ketiga ditayangkan dipawagam. Pihak studio sebelum ini telah menunda tarikh tayangan filem akan datang, yang mana ia sepatutnya ditayangkan pada November 2021. Fantastic Beast kini ditetapkan tayangan pada musim panas 2022.

“Johnny Depp akan meninggalkan francais ‘Fantastic Beast’. Kami mengucapkan terima kasih kepada Johnny atas sumbangannya dalam filem ini.” ujar jurucakap Warner Bros.

“Fantastic Beast 3 kini sedang dalam produksi, dan peranan Gellert Grindelwald akan diganti dengan pelakon lain. Filem ini akan memulakan tayangannya di pawagam seluruh dunia pada musim panas 2022.”


Banner Hellboy Di New York Comic-Con Paparkan Gambaran Pertama Karakter Komik

Ketika berada di New York Comic-Con, studio Lionsgate telah melancarkan banner eksklusif filem tersebut yang memaparkan beberapa gambaran pertama karakter dari filem tersebut.

Antara karakter yang dipaparkan dalam banner tersebut adalah Blood Queen yang dilakonkan oleh Milla Jovovich dan Professor Broom lakonan Ian McShane yang merupakan ayah angkat kepada Hellboy. Anda boleh lihat gambar banner tersebut dibawah.

Hellboy merupakan filem superhero yang diadaptasikan dari komik Hellboy karya Mike Mignola. Dua filem terdahulu diarahkan oleh pengarah Guillermo del Toro iaitu Hellboy (2004) dan Hellboy: The Golden Army yang diterbitkan 2008.

Filem ini menyaksikn David Harbour akan melakonkan watak Hellboy dan dia turut dibantu beberapa pelakon lain seperti Daniel Dae Kim, Penelope Mitchell, Ian McShane, Sophie Okonedo dan Milla Jovovich yang akan membawakan watak villain Blood Queen dalam filem akan datang.

Hellboy akan ditayangkan pada 12 April 2019


Gambar Terbaru Crisis on Infinite Earths Paparkan ” Pasangan Kembar” Lois Lane Berswafoto

Pelakon Elizabeth Tulloch (Supergirl, Grimm) telah kongsikan gambar belakang tabir bersama rakan pelakonnya iaitu Erica Durance (Smallvile, Supergirl). Kedua-dua aktres itu akan memainkan peranan sebagai Lois Lane dalam siri crossover terbaru Arrowverse iaitu Crisis on Infinite Earths.

Anda boleh saksikan gambar mereka berdua dibawah.

The New Adventures of Lois and Lois 💜 cc @ED_DURANCE pic.twitter.com/LxGOyN5ya5
— Elizabeth Tulloch (@BitsieTulloch) October 8, 2019

‘Crossover’ Crisis on Infinite Earths akan bermula dengan siri Supergirl pada Ahad, 8 Disember, diikuti Batwoman pada Isnin 6 Disember dan The Flash pada Selasa 10 Disember. Siri keempat ‘crossover’ akan berhenti seketika dan bersambung pada 14 Januari 2020 menerusi siri Arrow dan akan berakhir menerusi siri DC’s Legends of Tomorrow pada hari yang sama.

Brandon Routh akan memainkan dua peranan berbeza iaitu sebagai The Atom dan Superman. Selain itu juga beberapa pelakon akan kembali membawakan watak masing-masing seperti Tyler Hoechlin sebagai Clark Kent / Superman, Elizabeth Tulloch serta Erica Durance sebagai Lois Lane, Jon Cryer sebagai Lex Luthor, Tom Cavanagh sebagai Pariah dan LaMonica Garrett sebagai Anti-Monitor. Selain itu juga, Crisis on Infinite Earth akan turut menampilkan Black Lightning, Kevin Conroy Bruce Wayne dan Ashley sebagai Huntress

Dalam finale ‘crossover’ Elseworlds yang lalu, Monitor (LaMonica Garrett) memberi amaran kepada wira tentang “Krisis” yang akan berlaku.


Son Naeun, Song Seung Heon, Seo Ji Hye, & Lee Ji Hoon Dalam Poster Terbaru “Dinner Mate”

MBC telah melancarkan poster terbaru drama Dinner Mate yang menampilkan empat pelakon utamannya. Anda boleh saksikannya dibawah.

Dinner Mate menceritakan kisah cinta lelaki dan wanita yang semakin letih dengan dunia percintaan setelah mengalami perpisahan yang menyakitkan. Melalui makan malam bersama, mereka akhirnya dapat memulihkan keupayaan untuk kembali merasai emosi dan mula mencari cinta.

Poster terbaru ini memberi sekilas gambaran empat watak yang akan menerajui drama ini, watak-watak tersebut dimainkan oleh Song Seung Heon, Seo Ji Hye, Lee Ji Hoon, dan Son Naeun.

Dinner Mate akan memulakan tayangannya pada 25 Mei jam 9:30 malam waktu Korea Selatan.


Avengers vs Black Order Dalam Babak Lawan Avengers: Infinity War

Teruk juga ahli Black Order di ‘sepak terajang’ oleh Black Widow, Captain America dan Falcon. Sebuah lagi klip video dari filem Avengers: Infinity War telah didedahkan kepada umum. Babak tersebut menunjukkan beberapa anggota Avengers bertempur dengan 2 anggota Black Order, anda boleh tonton video klip tersebut dibawah.

Avengers: Infinity War diarahkan oleh bekas pengarah filem Captain America: The Winter Soldier dan Captain America: Civil War, Anthony and Joe Russo. Antara bintang yang disahkan berlakon dalam filem ini adalah obert Downey Jr., Chris Evans, Mark Ruffalo, Scalett Johansson, Chris Hemsworth, Tom Hiddleston, Anthony Mackie, Paul Bettany, Elizabeth Olson, Jeremy Renner, Chadwick Boseman, Sebastian Stan, Don Cheadle, Chris Pratt, Dave Bautista, Zoe Saldana, Pom Klementieff, Benedict Cumberbatch, Benedict Wong, Sean Gunn, Tom Holland, Josh Brolin, dan Paul Rudd.

Nantikan tayangan filem Avengers: Infinity War pada 25 April 2018.


Marvel Akhirnya Dedah Tajuk Sebenar “Spider-Man 3”

Selepas Tom Holland dan rakan-rakannya mengenakan peminat dengan tajuk palsu “Spider-Man 3“, Marvel Studios akhirnya mendedahkan tajuk rasmi filem tersebut iaitu “Spider-Man: No Way Home“.

Apa yang menariknya, Marvel telah memuatnaik video yang memaparkan Tom Holland mengeluh kerana pihak studio memberi tajuk palsu kepada mereka, dan Zendaya serta Jacob Batalon menyalahkannya kerana sering mendedahkan ‘spoiler’ kepada peminat.

This, we can confirm. #SpiderManNoWayHome only in movie theaters this Christmas. pic.twitter.com/kCeI8Vgkdm— Spider-Man: No Way Home (@SpiderManMovie) February 24, 2021

Tom Holland akan kembali dalam filem ketiga ‘Spider-Man’ sebagai watak utama berserta Benedict Cumberbact sebagai Doctor Strange, yang mana mereka berdua akan menentang Electro lakonan Jamie Fox dan Doctor Octopus lakonan Alfred Molina.

Melihat pada penamat “Spider-Man: Far From Home”, berkemungkinan besar Spider-Man akan ditentang banyak penjahat. Filem ketiga itu menyaksikan Zendaya dan Jacob Batalon kembali sebagai MJ dan Ned.

Susulan penyertaan Foxx dan Molina, pelbagai khabar angin mengenai pelakon mula tersebar, antaranya penglibatan bintang Spider-Man dalam francais terdahulu iaitu Tobey Maguire dan Andrew Garfield, serta penglibatan Charlie Cox yang dikhabarkan akan mengulangi peranannya sebagai Daredevil.

“Spider-Man: No Way Home” akan ditayangkan pada 17 Disember 2021.


Michael Rooker Tidak Berminat Untuk Teruskan Watak Yondu

Kematian Yondu di filem Guardians of the Galaxy Vol. 2 adalah momen terbesar, dan yang paling diingati dalam keseluruhan Marvel Cinematic Universe. Dengan itu, tidak hairanlah bila kita mengetahui bahawa pelakon Michael Rooker tidak lagi berminat untuk teruskan wataknya itu.

Guardians of the Galaxy Vol. 2

Guardians of the Galaxy Vol. 2

Semasa wawancara dengan Michael Rosenbaum baru-baru ini, Rooker menjelaskan mengapa kematian wataknya telah menutup pintu keatas kemunculannya sebagai Yondu dalam filem MCU dimasa depan.

“No way, I’m dead. I’m dead. My character is dead,”

“I would play something else, I wouldn’t mind. I would play something else, but why would I want to play Yondu? Yondu had a wonderful…amazing sendoff that you would ever want in cinematic Marvel history. My god, dude, why do you want to spoil that by bringing the character back now?”

Walaupun tidak mahu menuruskan watak Yondu, aktor tersebut menyatakan bahawa dia masih berminat untuk muncul dalam MCU dengan membawa watak lain. Selain itu juga, Rooker turut bersetuju dengan komen pengarah James Gunn yang mengatakan kemunculan semula Yondu dalam MCU akan mensia-sia pengorbanannya.

Dalam filem Guardians of the Galaxy Vol. 2, Yondu telah mengorbankan nyawanya demi Peter Quill, dan adegan tersebut merupakan antara momen paling sedih dalam Marvel Cinematic Universe. Jadi kepada para peminat MCU, apa pendapat anda dengan karakter Yondu, adakah patut diwujudkan kembali atau kekalkan kematiannya. kongsikan pendapat anda.

Guardians of the Galaxy Vol. 2,


Christian Bale Botakkan Kepala Demi Wataknya Dalam Filem “Thor: Love & Thunder”

Christian Bale merupakan salah seorang aktor yang sanggup ‘mengubah’ fizikal badannya demi menjayakan watak. Transformasinya yang paling popular adalah dalam filem The Machinist (2004) dimana dia telah mengurangkan berat badannya sebanyak 30 kilogram. Terbaru, pelakon trilogi The Dark Knight sanggup membotakkan kepalanya semata-mata mahu menjayakan peranan Gorr the Bucther, antagonis utama dalam filem terbaru Marvel Studios, Thor: Love and Thunder.

Penampilan terbaru Bale telah tersebar di media sosial, dimana dia telah dilihat berada di lokasi penggambaran filem keempat Thor itu di Australia. Anda boleh lihat foto terbaru Christian Bale dibawah.

#ChristianBale #ThorLoveAndThunder #Gorr pic.twitter.com/zrPlBAIQ55— 🚀 (@TheGeek_Zone) April 18, 2021

“Thor: Love and Thunder” diarahkan Taika Waititi (Jojo Rabbit)  yang turut menulis lakonlayar bersama Jennifer Kaytin Robinson (Someone Great). Filem terbaru MCU itu merupakan kesinambungan “Thor: Ragnarok” (2017), dan ditetapkan selepas peristiwa “Avengers: Endgame”.

Pemenang Oscar Natalie Portman kembali meneruskan peranannya sebagai Jane Foster, dan kini mampu mengangkat Mjolnir. Chris Hemsworth dan Tessa Thompson kembali meneruskan peranan mereka sebagai Thor dan Valkyrie, dan mereka berdua disertai pemenang anugerah Academy, Christian Bale (trilogi The Dark Knight) sebagai antagonis utama ‘Gorr the Bucther’.

Jaimie Alexandar turut kembali sebagai Sif, manakala ahli ‘Guardians of the Galaxy’ turut terlibat dalam filem keempat Thor. Christ Pratt akan memainkan peranan sebagai Peter Quill, Karen Gillan sebagai Nebula, Sean Gunn sebagai Kraglin dan Vin Diesel akan membuat penampilan sebagai Groot.

Jalan cerita Thor wanita berdasarkan pada plot komik “The Mighty Thor” karya Jason Aaron di mana Jane Foster yang menghidapi barah mengambil alih mantle dan kekuatan Thor. Thor dan Valkyrie terakhir kali dilihat dalam filem terlaris sepanjang zaman “Avengers: Endgame”, dengan Dewa Petir memberikan tanggungjawabnya sebagai Raja Asgard kepada Valkyrie ketika dia bergabung dengan Guardians of the Galaxy dalam misi mereka yang seterusnya.

“Thor: Love and Thunder” akan ditayangkan di pawagam pada 6 Mei 2022.


Deborah Chow Akan Mengarahkan Siri Obi-Wan Kenobi Untuk Disney+

Pembikin filem dari Kanada Deborah Chow telah dipilih untuk mengarahkan keseluruhan siri televisyen Obi-Wan Kenobi untuk Disney+. Pekara tersebut diumumkan Lucasfilm baru-baru ini.

Chow telah dikreditkan dalam beberapa projek televisyen termasuklah Fear the Walking Dead, Better Call Saul, Mr. Robot, Iron Fist, American Gods, dan The Man in the High Castle.

The Man in the High Castle.

The Man in the High Castle.

Berikut adalah kenyataan yang dikeluarkan presiden Lucasfilm, Kathleen Kennedy

“We really wanted to select a director who is able to explore both the quiet determination and rich mystique of Obi-Wan in a way that folds seamlessly into the Star Wars saga. Based on her phenomenal work developing our characters in The Mandalorian, I’m absolutely confident Deborah is the right director to tell this story.”

Obi-Wan Kenobi akan ditetapkan 8 tahun selepas kejadian Revenge of the Sith, dimana Obi-Wan kali terakhir dilihat di planat Tatooine selepas menyerahkan bayi Luke Skywalker kepada sepasang suami isteri.

Siri akan ditulis oleh Hossein Amini. Chow, Amini, dan Ewan McGregor akan turut bertindak selaku penerbit eksekutif bersama-sama Kathleen Kennedy, Tracey Seaward dan John Swartz.

Setakat ini, tiada maklumat lanjut mengenai plot walaupun terdapat beberapa novel dan komik Star Wars yang menceritakan kehidupan Obi-Wan semasa di Tatooine diantara Episodes III dan IV.

Disney+ kini memiliki dua siri ‘live action’ Star Wars iaitu The Mandalorian dan siri yang melibatkan karakter Cassian Andor (masih belum mempunyai tajuk)


Warner Bros. Tunda Tarikh Tayangan “Black Adam”, “The Flash” & “Aquaman 2”

Warner Bros. dilaporkan menunda tarikh tayangan filem-filem DCEU terbaru mereka, bermula dengan Black Adam yang kini dijadualkan tayangan pada penghujung tahun ini.

Filem yang diterajui Dwyane Johnson itu pada asalnya ditetapkan tayangan pada 29 Julai 2922, selepas ditunda dari tarikh Disember 2021. Dan kini, ia mengalami satu lagi penundaan di mana pihak studio menetapkan tarikh baharu iaitu pada 21 Oktober 2022.

Pertukaran tarikh tayangan Black Adam memberi kesan pada jadual tayangan The Flash dan sekuel Aquaman and the Lost Kingdom.

The Flash yang sepatutnya ditayangkan pada 4 November 2022, telah dianjak ke tahun 2023 dan kini Warner Bros. menetapkan tarikh tayangannya pada 23 Jun 2023. Filem Aquaman and the Lost Kingdom arahan James Wan, yang sepatutnya ditayangkan pada 16 Disember 2022, telah dianjak ke tahun hadapan iaitu pada 17 Mac 2023.

Black Adam akan dipimpin oleh Dwayne Johnson sebagai Teth-Adam atau anti-hero yang digelar Black Adam. Menyertai Johnson adalah Pierce Brosnan sebagai Doctor Fate, Noah Centineo sebagai Atom Smasher, Quintessa Swindell sebagai Cyclone, dan Aldis Hodge sebagai Hawkman. Barisan pelakon lain termasuklah Sarah Shahi, Marwan Kenzari, James Cusati-Moyer, Bodhi Sabongui, Mo Amer, dan Uli Latukefu dalam peranan yang tidak didedahkan.

The Flash menampilkan Ezra Miller yang kembali meneruskan peranannya sebagai Barry Allen/ The Flash. Watak Speedster itu pertama kali muncul dalam DCEU menerusi filem Batman v Superman: Dawn of Justice, Justice League dan Zack Snyder’s Justice League. Miller juga membuat penampilan cameo dalam siri crossover The CW, Crisis on Infinite Earths.

Menyertai Miller adalah Kiersey Clemons sebagai Iris West, Maribel Verdú sebagai Nora Allen, Sasha Calle sebagai Supergirl, dan Ron Livingston sebagai Henry Allen. Telah disahkan bahawa Michael Keaton dan Ben Affleck akan kembali meneruskan peranan mereka sebagai Batman dalam filem akan datang.

Aquaman and The Lost Kingdom dibintangi Jason Momoa sebagai watak utama Arthur Curry / Aquaman, Amber Heard, Yahya Abdul-Mateen II, Patrick Wilson, Randall Park, Dolph Lundgren, Temuera Morrison dan Pilou Asbæk. James Wakembali sebagai pengarah, manakala lakon layar akan ditulis oleh duo dari filem pertama, David Leslie dan Johnson-McGoldrick.


Edward Furlong Kembali Sebagai John Connor Dalam Filem Terminator: Dark Fate

Lagi berita menarik dari barisan panel Terminator: Dark Fate di konvensyen San Diego Comic Con. Pencipta francais dan juga penerbit, James Cameron mengumumkan aktor Edward Furlong akan kembali membawakan wataknya sebagai John Connor dalam filem kali ini.

Karakter John Connor pertama kali disebut dalam filem Terminator (1984) dan membuat penampilan pertama menerusi filem Terminator 2: Judgement Day yang dilakonkan oleh Furlong. Watak itu kemudian dilakonkan oleh beberapa aktor iaitu Nick Stahl, Christian Bale dan Jason Clarke.

Pelakon kanak-kanak Jude Collie akan menjadi ‘body double’ untuk watak John Connor semasa remaja dan teknologi CGI akan digunakan untuk mencipta wajah Edward Furlong semasa muda untuk babak ‘flashback’ Terminator: Dark Fate.

27 tahun selepas kejadian Terminator 2: Judgement Day, sebuah Terminator (Gabriel Luna) yang sangat maju telah dihantar ke masa lampau oleh Skynet untuk menghapuskan Dani Ramos (Natalia Reyes), yang merupakan manusia cyborg dan rakannya. Sarah Connor datang untuk membantu mereka, berserta Terminator asal, dan mereka berjuang untuk masa depan.

Filem Terminator 3: Rise of the Machines (2003), Terminator Salvation (2009) dan Terminator Genisys (2015) dianggap sebagai ‘alternate timeline’ dan tidak terikat dengan jalurmasa asal.

Terminator 3: Rise of the Machines

Filem ini menyaksikan pelakon utama francais asal kembali membawakan watak masing-masing. Arnold Schwarzenegger kembali membawakan watak robot Terminator, manakala Linda Hamilton akan membawakan wataknya, Sarah Connor, manakala James Cameron akan bertindak selaku penerbit.

Terminator: Dark Fate dijangka akan menemui penonton pada 1 November ini.


Warner Bros. Umum Tarikh Tayangan “Fantastic Beasts: The Secrets of Dumbledore” Di HBO Max

Selepas lebih sebulan debut ansuran terbaru spin off Harry Potter, Warner Bros. telah mengumumkan tarikh tayangan Fantastic Beasts: The Secrets of Dumbledore di HBO Max, iaitu pada 30 Mei ini.

Filem terbaru itu telah memperoleh kutipan box office seluruh dunia sebanyak AS$380 juta, berbanding kos pembikinan iaitu sebanyak AS$ 200 juta. Ini merupakan kutipan terendah dalam francais Wizarding World. Dengan prestasi hambar di pentas box office, tidak dipastikan sama ada ia akan memberi kesan kepada dua ansuran terakhir Fantastic Beasts yang diumumkan sebelum ini.

“Professor Albus Dumbledore tahu ahli sihir gelap yang berkuasa, Gellert Grindelwald sedang menggerakkan pengikutnya untuk menguasai dunia sihir,” menurut sinopsis rasmi.

“Tidak dapat menghalangnya seorang diri, dia percaya pada ahli Magizoologi, Newt Scamander, untuk mengetuai pasukan ahli sihir, dan seorang tukang roti Muggle yang berani dalam misi berbahaya, di mana mereka bertemu dengan binatang lama dan baharu serta bertembung dengan pengikut Grindelwald yang semakin meningkat. Tetapi dengan pertaruhan yang begitu tinggi, berapa lama Dumbledore boleh kekal di luar?”

Fantastic Beasts: The Secrets of Dumbledore menyaksikan pemenang Oscar Eddie Redmayne kembali sebagai Newt Scamander, bersama-sama Katherine Waterston sebagai Tina Goldstein, Dan Fogler sebagai Jacob Kowalski, Alison Sudol sebagai Queenie Goldstein, Ezra Miller sebagai Credence, Jude Law sebagai Albus Dumbledore, dan Jessica Williams sebagai Profesor Eulalie Hicks

Filem ini juga akan memperkenalkan Mads Mikkelsen (Another Round) sebagai Gellert Grindelwald baharu, watak jahat yang pertama kali dibawakan oleh Johnny Depp.

Pelakon tambahan termasuk: Victoria Yeates sebagai Bunty, William Nadylam sebagai Yusuf Kama, Richard Coyle sebagai Aberforth, Poppy Corby-Tuech sebagai Vinda, Aleksandr Kuznetsov sebagai Helmut, Oliver Masucci sebagai Anton Vogel, Maria Fernanda Cândido sebagai Vicência Santos dan Dave Wong sebagai Liu Tao.

Fantastic Beasts: The Secrets of Dumbledore sekali diarahkan oleh David Yates berdasarkan lakonlayar yang ditulis oleh J.K. Rowling dan Steve Kloves.


Pengarah Kingsman Mahu Arahkan Filem MCU Fantastic Four

Sejak Kevin Feige ‘bermain angin’ di San Diego Comic Con dengan menyebut perancangan filem Fantastic Four, pelbagai khabar angin melibatkan barisan pelakon, telah mula tersebar diluas dikalangan peminat-peminat Marvel.

Setakat ini beberapa nama seperti Jonah Hill, Will Smith, Seth Rogen, John Krasinski dan juga Dwayne “The Rock” Johnson telah dikaitkan dengan watak-watak Fantastic Four. Tetapi bagaimana pula dengan pengarah?

Ketika bercakap dengan wartawan ComicBook.com semasa mempromosikan filem terbaru The King’s Men, pengarah Matthew Vaughn cuba menarik perhatian Marvel Studios apabila secara terang-terangan mengatakan minat untuk mengarahkan filem Fantastic Four untuk MCU.

“Yeah I’ve always loved the idea of doing Fantastic Four as it was originally written,”

“I mean it’s one of my favorite comics and I actually think that Fantastic Four, as a nice piece of IP, is in theory as big as Spider-Man. I think those, the values of Fantastic Four and Spider-Man, I think those are the reason, if you’re a kid, you can imagine being a part of the Fantastic Four family and you can imagine being Peter Parker. So yeah, I think Fan-Four would be the one that would excite me the most.”

Vaughn bukanlah satu nama asing dalam dunia perfileman adaptasi komik. Dia sebelum ini pernah mengarahkan filem X-Men: First Class untuk Fox pada 2011 dan terlibat dalam beberapa siri filem Kingsmen serta filem Kick-Ass.

Setakat ini, Marvel Studios belum mengumumkan secara rasmi perancangan filem Fantastic Four. Namun jika mereka sudah memberi lampu hijau untuk mengerakkan projek, agak siapakah pengarah yang sesuai untuk mengetui projek tersebut? adakah Matthew Vaughn? atau ada pengarah lain yang lebih sesuai. Kongsikan pendapat anda.


Penonton Jepun Puji Siri Animasi “Mechamato”

Mula ditayangkan di Netflix pada 1 Oktober yang lalu, siri animasi tempatan Mechamato telah mendapat pujian dan segera menjadi siri animasi kegemaran penonton di Jepun.

Berdasarkan komen-komen pencinta animasi dari negara matahari terbit itu, mereka cukup kagum dengan kualiti animasi dari Malaysia itu dan menggunakan tanda palang #メカアマト(Mechamato) dalam komen mereka.

Bercakap kepada Harian Metro, Ketua Penjenamaan dan Pemasaran Monsta, Faiz Zainal Aabidin berkata, pencapaian itu semestinya cukup membanggakan apalagi selama ini penonton kita yang memuja animasi dari Jepun.

“Nyata sekali siri animasi ini yang bercirikan elemen-elemen nusantara dan global berjaya menambat hati penonton dari dalam dan luar negara.

“Jika dahulu kita semua disajikan dengan animasi-animasi dari Jepun yang dialih bahasa ke Melayu, kini tiba pula giliran animasi dari Malaysia dialih ke bahasa luar.

“Diharapkan, menerusi animasi tempatan seperti Mechamato ini, kita dapat mempromosikan kepelbagaian budaya, makanan tempatan serta tradisi-tradisi kita ke serata dunia,” katanya.

Beberapa ciapan di Twitter memuji mutu penghasilan Mechamato yang disifatkan sangat bertaraf antarabangsa.

“Kualiti grafik komputer yang sangat tinggi, aksi menarik serta begitu hidup, jenakanya mencuit hati, dan jalan cerita yang sangat menyentuh hati.

“Saya mahu semua orang di seluruh dunia menonton Mechamato di Netflix,” kata seorang pengguna Twitter.

Siri penuh Mechamato musim pertama kini boleh ditonton di Netflix dalam enam jenis bahasa berbeza seperti bahasa Malaysia, Inggeris, Jepun, Korea, Mandarin dan Thai. Turut disediakan adalah tujuh jenis sari kata berbeza seperti Tagalog dan bahasa Indonesia.

Mechamato turut ditayangkan di TV9 setiap hari Isnin dan Selasa jam 6 petang bermula semalam.


London Has Fallen Review

Selepas President US Benjamin Asher (Aaron Eckhart) & ejen US, Mike Banning (Gerard Butler) terselamat dari serangan penganas di White House, mereka bakal menghadapi satu lagi episod serangan penganas apabila berkunjung ke Kota London untuk menghadiri upacara pengebumian Perdana Menteri Britain.

Kali ini, bukan sahaja Presiden US menjadi sasaran penganas, malah beberapa pemimpin dunia seperti Perancis, German, Kanada, Itali dan Jepun turut me jadi sasaran penganas yang ingin membalas dendam dan membawa kesan peperangan di Kota London.

Bermula dengan rancangan membunuh Perdana Menteri Britain, pihak penganas mula menyusun strategi untuk mengumpulkan beberapa pemimpin dunia dalam satu lokasi sebelum meneruskan rancangan mereka untuk menghapuskan mereka.

Filem London Has Fallen ini boleh dikatakan sekuel kepada filem Olympus Has Fallen kerana menampilkan karakter yang sama iaitu Benjamin Asher dan juga pengawal peribadinya Mike Banning. Mike merupakan bekas Ranger Tentera US yang berjaya menyelamatkan Presiden Benjamin Asher dari dibunuh oleh penganas dalam filem Olympus Has Fallen dan telah menjadi Ejen yang paling dekat dengan Presiden dalam filem terbaru ini.

Plot filem ini boleh dikatakan sama seperti filem sebelumnya, cuma ditambah element dramatik seperti pemimpin-pemimpin dunia dibunuh dan juga karakter penganas yang berjaya menyusup masuk dalam pasukan keselamatan Britain. Tiada yang baru jika hendak dibandingkan dengan filem sebelumnya, hanya selamatkan diri dari penganas, selamatkan presiden & bunuh penjahat utama.

Cuma yang menarik dalam filem ini adalah aksi tempur antara Mike Banning dan penganas. Bagi peminat permainan game komputer atau playstation seperti game Ghost Recon, Call of Duty, Medal of Honor, anda pasti rasakan filem ini seperti permainan game Third Person Shooter.

Filem London Has Fallen ini tidak mengecewakan dari segi aksi, plotnya sangat simple dan sedikit elemen kejutan. Dari segi dialog? terlampau banyak perkataan – perkataan mencarut dan tidak sesuai untuk didengari oleh kanak-kanak.

Apapun filem Ini tidak mengecewakan bagi peminat filem-filem aksi tempur, kurang percakapan meleret dan banyak aksi-aksi pertempuran. Rating? berdasarkan IMDb, rating penonton adalah 6.3/10 tapi kami berikan sebanyak 4/5 bintang. Walaupun plotnya simple dan boleh diagak jalan ceritanya tetapi aksi pertempuran yang banyak membantu menaikkan filem ini.


Video Set Penggambaran Titans Musim Kedua Dedahkan Kostum Terbaru Starfire

Aktres Anna Diop telah memuatnaik video perkongsian dilaman Instagram miliknya yang memaparkan klip belakang tabir set penggambaran Titans musim kedua. Dalam video tersebut, ia menunjukkan kostum terbaru karakter “Starfire” yang hampir menyerupai kostum yang dipakai karakter tersebut didalam versi komik.

Anda boleh tonton video tersebut dipemain video dibawah.

Musim kedua bakal menampilkan pelakon-pelakon baru seperti Joshua Orpin sebagai Conner Kent/Superboy, Esai Morales sebagai Deathstroke, Chella Man sebagai anak Deathstroke, Jericho Wilson, Chelsea T. Zhang sebagai anak perempuan Deathstroke, Rose Wilson (aka The Ravager), Iain Glen sebagai Bruce Wayne, Natlie Gumede sebagai Mercy Graves dan Drew Van Acker sebagai Aqualad.

Titans mengisahkan sekumpulan adiwira muda dari DC Universe yang terdiri daripada Dick Grayson dan Rachel Roth. Mereka berdua turut disertai beberapa adiwira lain seperti Starfire dan Beast. Bersama-sama, mereka menjadi sebuah keluarga dan membentuk kumpulan adiwira.

Brenton Thwaites memainkan peranan utama sebagai Dick Grayson/Robin, Teagan Croft sebagai Raven, Anna Diop sebagai Koriand’r/Starfire, Alan Ritchson dan Minka Kelly sebagai Hawk dan Dove, manakala Bruno Bichir sebagai Dr. Niles Caulder, dan Lindsey Gort sebagai Police Detective Amy Rohrbach.

Siri televisyen Titans boleh didapati diplatform penstriman video DC Universe mulai 6 September ini.


Nick Fury Menjadi Orang Paling Dikehendaki Dalam Video “Secret Invasion”

Dengan tinggal hanya sebulan sahaja lagi sebelum tayangan perdananya, Marvel Studios dan Disney+ Hotstar telah mendedahkan video terbaru siri Marvel yang akan datang, Secret Invasion.

VIdeo tersebut menawakan rakaman penuh aksi terbaru yang memberi fokus pada Nick Fury yang terpaksa berhadapan ancaman seorang diri. Ia turut menampilkan sekilas pandangan watak lakonan Don Cheadle, Rhodey, yang mengelar Fury sebagai orang yang paling dikehendaki, sekaligus mengusik situasi yang rumit yang dihadapi bekas pegarah SHIELD itu.

Anda boleh melihat video tersebut dibawah:

“Ditetapkan pada masakini MCU, Fury mengentahui pencerobohan rahsia ke Bumi oleh bangsa Skrull,” menurut sinopsis.

“Fury menyertai sekutunya, termasuklah Everett Ross, Maria Hill dan Talos, bangsa Skrull yang tinggal di Bumi. Bersama-sama, mereka berkerja dengan masa untuk menghalang pencerobohan Skrull dan menyelamatkan

Secret Invasion diterajui veteran MCU, Samuel L. Jackson yang meneruskan peranannya sebagai Nick Fury. Dia akan bergandingan dengan bintang Captain Marvel, Ben Mendelsohn, yang kembali meneruskan peranannya sebagai Talos.

Menyertai mereka ialah pendatang baharu MCU Kingsley Ben-Adir sebagai antagonis Gravik, pemenang Oscar Olivia Colman sebagai ejen MI6 Sonya Falsworth, Emilia Clarke sebagai anak perempuan Talos yang kini dewasa, G’iah, Dermot Mulrone, Killian Scott, Christopher McDonald dan Carmen Ejogo. Ia juga akan pelakon-pelakon lama MCU Cobie Smulders sebagai Maria Hill, Martin Freeman sebagai Everett K. Ross, dan Don Cheadle sebagai Rhodey.

Berdasarkan siri buku komik berjudul sama, Secret Invasion diarahkan oleh Thomas Bezucha dan Ali Selim.


Poster “Ms. Marvel” Serlahkan Pelakon Utama & Sut Kamala Khan

Marvel Studios telah mendedahkan poster terbaru Ms. Marvel untuk siri superhero remaja yang akan datang. Siri terbaru ini akan tersedia untuk penstriman pada Rabu, 8 Jun, eksklusif di Disney+ Hotstar.

Poster berwarna-warni ini, yang anda boleh lihat di bawah, menampilkan Kamalam Khan dalam sut adiwiranya sambil disertai barisan pelakon utama termasuklah rakan dan keluarganya.

“Ms. Marvel ialah siri baharu dan asli yang memperkenalkan Kamala Khan, seorang remaja Muslim Amerika yang membesar di Jersey City,” menurut sinopsis yang dikemas kini.

“Seorang pengemar permainan video dan penulis fiksyen yang rakus, Kamala adalah peminat besar Super Hero dengan imaginasi yang terlampau besar – terutamanya terhadap Captain Marvel. Namun Kamala berasa dia seperti tidak sesuai berada di sekolah dan kadangkala di rumah – sehinggalah, dia mendapat kuasa super seperti wira yang disanjunginya. Kehidupan menjadi lebih baik dengan kuasa hebat, bukan?”

Khan akan membuat penampilan sulungnya dalam Ms. Marvel sebelum menyertai rakan wira yang berkuasa kosmik, Carol Danvers (Brie Larson) dan Monica Rambeau (Teyonah Parris) menerusi filem The Marvels yang akan dilancarkan tahun depan.

Ms. Marvel turut dibintangi Aramis Knight, Saagar Shaikh, Rish Shah, Zenobia Shroff, Mohan Kapur, Matt Lintz, Yasmeen Fletcher, Laith Nakli, Azhar Usman, Travina Springer, dan Nimra Bucha.


MKN Benarkan Sektor Industri Kreatif Beroperasi

Sektor industri kreatif kini boleh kembali beroperasi selepas mendapat kebenaran dari Majlis Keselataman Negara. Bagaimanapun, ia hanya melibatkan enam aktiviti pembangunan kandungan kreatif.

Enam aktiviti yang dibenarkan itu adalah produksi animasi dan muzik, pasca-produksi di studio, pembangunan muzik secara digital, rakaman lagu di studio, pra-produksi penggambaran dan penggambaran di studio.

Aktiviti penggambaran di studio merangkumi drama, telefilem, iklan, dokumentari, sitkom, penstriman secara langsung, rakaman kebudayaan, seni dan warisan tanpa penonton.

Krew dan pelakon yang terlibat dalam aktiviti itu wajib mematuhi SOP yang ditetapkan MKN antaranya protokal kawalan dan pencegahan penyakit, pemeriksaan suhu badan, penggunaan aplikasi MySejahtera, pembersihan dan nyahkuman premis dan penjarakan fizikal.

Proses uji bakat secara bersemuka juga tidak dibenarkan dan disarankan dilakukan secara pra-produksi maya ataupun melalui penghantaran video oleh artis.

Manakala, kesemua aktiviti itu tidak dibenarkan beroperasi di kawasan yang berada di bawah perlaksanaan Perintah Kawalan Pergerakan Diperketatkan (PKPD). Kapasiti pekerja yang dibenarkan pada satu-satu masa pula tidak boleh melebihi 20 orang.